2. sz. melléklet

KÖZSZOLGÁLTATÁSI SZERZŐDÉS
A TELEPÜLÉSI FOLYÉKONY HULLADÉK KEZELÉSÉRE, SZENNYVÍZISZAP KEZELÉSÉRE, KÖRNYEZETVÉDELMI MONITORING GÉPJÁRMŰ ÜZEMELTETÉSRE





Budapest Főváros Önkormányzata a települési folyékonyhulladék-gazdálkodással összefüggő önkormányzati feladatokról, különösen a települési folyékony hulladékkal kapcsolatos hulladékkezelési közszolgáltatásról szóló 60/2002. (X. 18.) Főv. Kgy. számú rendelet, valamint a 2012. január 1-jei hatállyal helyébe lépő települési folyékony hulladékkal kapcsolatos kötelező helyi közszolgáltatásról szóló ……../2011. (…. .) Főv. Kgy. számú rendeletében meghatározott települési folyékony hulladék begyűjtésére, szállítására és ártalmatlanítására irányuló, kötelezően igénybe veendő közszolgáltatás megvalósítására; továbbá a helyi önkormányzatokról szóló 1990. évi LXV. törvény 63/A. § e) pontja és a Fővárosi Önkormányzat vagyonáról, a vagyontárgyak feletti tulajdonosi jogok gyakorlásáról szóló 75/2007. (XII. 28.) Főv. Kgy. sz. rendelet alapján a BKSZT Telepen keletkező szennyvíziszap átvétele, elszállítása és ártalmatlanítása/hasznosítása közszolgáltatás; valamint a BKSZT Telep és kapcsolódó létesítmény projekt működése során indikatív jelleggel szükségessé váló levegőtisztaság-védelmi (emisszió), talaj- és talajvíz mintavételek, helyszíni víz (talajvíz, szennyvíz) vizsgálatok, valamint környezeti és munkahelyi zajmérés érdekében környezetvédelmi monitoring eszközökkel felszerelt gépjármű üzemeltetés közszolgáltatás megvalósítására a ……../2011. (…. .) Főv. Kgy. számú határozatnak megfelelően Közszolgáltatási szerződést (a továbbiakban: Szerződés) köt, amely létrejött 

Budapest Főváros Önkormányzata (székhelye: 1052 Budapest, Városház u. 9-11.; képviseli: Tarlós István főpolgármester); (a továbbiakban: Önkormányzat) és
a  Fővárosi Településtisztasági és Környezetvédelmi Kft. (székhelye: 1186 Budapest, Ipacsfa u. 19.; cégjegyzékszáma: 01 09 466 334; adószáma: 12120497-2-41; képviseli: Wohner Zsolt ügyvezető) (a továbbiakban: Közszolgáltató) között  az alábbiak szerint:


I.
ÁLTALÁNOS RÉSZ

1. Előzmények

1.1. A Fővárosi Önkormányzat vagyonáról, a vagyontárgyak feletti tulajdonosi jogok gyakorlásáról szóló 75/2007. (XII. 28.) Főv. Kgy. sz. rendelet (Vagyonrendelet) 
· 3. sz. melléklete 19. pontja alapján: „A települési folyékonyhulladék-gazdálkodással összefüggő önkormányzati feladatokról, különösen a települési folyékony hulladékkal kapcsolatos hulladékkezelési közszolgáltatásról szóló 60/2002. (X. 18.) Főv. Kgy. rendelet alapján Budapest főváros területén a települési folyékony hulladékkal kapcsolatos hulladékkezelési közszolgáltatás teljesítésére kizárólagosan jogosult hulladékkezelő a Fővárosi Településtisztasági és Környezetvédelmi Kft. ”
· 3. sz. melléklete 29. pontja alapján:” a Budapesti Központi Szennyvíztisztító Telepen keletkező szennyvíziszap hasznosítása (elszállítása és ártalmatlanítása) közszolgáltatási feladatai vonatkozásában, összhangban a vízgazdálkodásról szóló 1995. évi LVII. törvény 4. § (2) bekezdés b) pontjával, a Fővárosi Településtisztasági és Környezetvédelmi Korlátolt Felelősségű Társaság (FTSZV Kft.)”
· 3. sz. melléklete 30. pontja alapján: „a Budapesti Központi Szennyvíztisztító Telep és kapcsolódó létesítmény projekt működése során indikatív jelleggel szükségessé váló levegőtisztaság-védelmi (emisszió), talaj- és talajvíz mintavételek, helyszíni víz (talajvíz, szennyvíz) vizsgálatok, valamint környezeti és munkahelyi zajmérés közszolgáltatási feladatai vonatkozásában, a helyi önkormányzatokról szóló 1990. évi LXV. törvény 63/A. § d) pontjával összhangban, a Fővárosi Településtisztasági és Környezetvédelmi Korlátolt Felelősségű Társaság (FTSZV Kft.).”

1.2. A helyi önkormányzatokról szóló 1990. évi LXV. törvény 63/A. § e) pontja alapján, figyelembe véve a Vagyonrendelet hivatkozott rendelkezését is, az Önkormányzat az 1978/2008. (XII.18.) Főv. Kgy. sz. határozatával a települési folyékony hulladék kezelésével kapcsolatos közszolgáltatási feladatainak ellátására Közszolgáltatóval kötött szerződést a Budapest Főváros közigazgatási területén keletkező települési folyékonyhulladék begyűjtésére, szállítására és ártalmatlanítására. E közszolgáltatási kötelezettségből eredő speciális költségek fedezetének biztosítása érdekében az Önkormányzat a közszolgáltatások tekintetében árhatósági jogkörrel rendelkezik. E jogkör gyakorlásának kereteit a települési hulladékkezelési közszolgáltatási díj megállapításának részletes szakmai szabályairól szóló 64/2008. (III.28.) Korm. rendelet (a továbbiakban: Díjrendelet) határozza meg. 
1.3. Felek az 1.2. pontban említett korábbi közszolgáltatási szerződés 2012. január 1-ei hatályú, közös megegyezéssel történő megszüntetésének szándékával egyidejűleg megkötik jelen Szerződést, melynek a települési folyékonyhulladék begyűjtésére, szállítására és ártalmatlanítására vonatkozó közszolgáltatást szabályozó rendelkezései 2012. január 1-ei hatályba lépésével egyidejűleg a Felek között korábban létrejött valamennyi, az 1.2. pontban említett közszolgáltatást érintő szerződés hatályát veszti.
1.4. Az e Szerződésben szereplő közszolgáltatási feladat az EK szerződés 86. cikke (2) bekezdése alapján általános gazdasági érdekű szolgáltatásnak minősül. A közszolgáltatással kapcsolatos állami (önkormányzati) támogatások tekintetében az Európai Közösségek Bizottságának az EK-Szerződés 86. cikke (2) bekezdésének az általános gazdasági érdekű szolgáltatások működtetésével megbízott vállalkozásoknak közszolgáltatással járó ellentételezés formájában megítélt támogatásokra történő alkalmazásáról szóló 2005/842//EK bizottsági határozat (HL L312/67., 2005.11.29.) (a továbbiakban: Határozat) rendelkezései az irányadók. Felek e rendelkezésekkel összhangban kötik meg a Szerződést.
1.5. A közszolgáltató köteles mindazon dokumentumokat, amelyek a támogatás Határozattal való összeegyeztethetőségét alátámasztják, a támogatás odaítélésétől számított 10 évig megőrizni.


2. A Szerződés célja

A közszolgáltatási szerződés célja, hogy a közszolgáltatás teljesítése érdekében az Önkormányzat és a Közszolgáltató közötti kapcsolatokat szabályozza a közszolgáltatást igénybevevők jogos érdekei védelmére is tekintettel.

3. A Szerződésben használt fogalmak értelmezése:

3.1. Díjkompenzáció: a Díjrendeletben szabályozottak alapján számított díjnál alacsonyabb mértékben megállapított közszolgáltatási díj esetén felmerülő megtérítési kötelezettség, a lakosság által fizetendő közszolgáltatási díj és a Díjrendelet alapján számítható közszolgáltatási díj közötti különbözetet az Önkormányzat díjkompenzáció formájában köteles megtéríteni a Közszolgáltatónak. 
3.2. Egyéb tevékenység: a Közszolgáltató közszolgáltatási tevékenysége körébe nem tartozó tevékenység.
3.3. Egységnyi díjtétel: az ingatlanon keletkező folyékony hulladékmennyiség egységnyi térfogatának kezelési díja.
3.4. Jó iparági gyakorlat: azon folytonosan változó gyakorlat, módszerek, műszaki eljárások és normák összessége, amelyet az európai folyékony hulladékkezelési iparágban általánosan elfogadnak és rendszeresen alkalmaznak annak érdekében, hogy biztosítsák a közszolgáltatási tevékenység folytatásához szükséges infrastruktúrához és/vagy gépekhez és berendezésekhez lényegében hasonló infrastruktúra és/vagy gépek és berendezések biztonságos, hatékony és gazdaságos üzemeltetését és karbantartását, és amely összhangban áll az adott gépek és berendezések gyártói által készített üzemeltetési és karbantartási kézikönyvekben foglaltakkal.
3.5. Kizárólagos jog: a Közszolgáltatót megillető azon jogosultság, amely alapján Budapest főváros közigazgatási területén, a Szerződésben meghatározott időtartam alatt, kizárólagosan jogosult a közszolgáltatás igénybevételére kötelesek ingatlanáról a települési folyékony hulladék begyűjtésére, elszállítására és ártalmatlanítására; továbbá a Budapesti Központi Szennyvíztisztító Telepen keletkező szennyvíziszap hasznosítása (elszállítása és ártalmatlanítása) közszolgáltatási feladatainak ellátására; valamint a Budapesti Központi Szennyvíztisztító Telep és kapcsolódó létesítmény projekt működése során indikatív jelleggel szükségessé váló levegőtisztaság-védelmi (emisszió), talaj- és talajvíz mintavételek, helyszíni víz (talajvíz, szennyvíz) vizsgálatok, valamint környezeti és munkahelyi zajmérés közszolgáltatási feladatai vonatkozásában a monitoring gépjármű üzemeltetésére. 
3.6. Kötbér: A Közszolgáltató által az ingatlantulajdonosnak fizetett összeg, ha a Közszolgáltató neki felróható okból nem tesz eleget a közszolgáltatási felhívásban meghatározott határidőben a települési folyékony hulladékkal kapcsolatos közszolgáltatási kötelezettségének.
3.7. Közreműködő: a Közszolgáltató által a közszolgáltatás teljesítéséhez szerződés alapján igénybe vett más gazdálkodó szervezet.
3.8. Közszolgáltatási díj: az ügyfél által a települési folyékony hulladék közszolgáltatás igénybevételéért fizetett díj. 
3.9. Közszolgáltatási tevékenység: Budapest főváros közigazgatási területén a települési folyékony hulladék begyűjtése, elszállítása és ártalmatlanítása, a szennyvíziszap elszállítása, továbbá monitoring gépjármű üzemeltetése.
3.10. Külön jogszabályok: a hulladékgazdálkodásról szóló 2000. évi XLIII. törvény (a továbbiakban: Hgt.), a környezet védelmének általános szabályairól szóló 1995. évi LIII. törvény (a továbbiakban Kt.) a települési hulladékkal kapcsolatos tevékenységek végzésének feltételeiről szóló 213/2001. (XI. 14.) Korm. rendelet (a továbbiakban: Korm. rendelet), a települési hulladékkezelési közszolgáltatási díj megállapításának részletes szakmai szabályairól szóló 64/2008. (III. 28.) Korm. rendelet (a továbbiakban: Díjrendelet), a települési folyékonyhulladék-gazdálkodással összefüggő önkormányzati feladatokról, különösen a települési folyékony hulladékkal kapcsolatos hulladékkezelési közszolgáltatásról szóló 60/2002. (X. 18.) Főv. Kgy. számú rendelet és a 2012. január 1-jétől annak helyébe lépő, a települési folyékony hulladékkal kapcsolatos kötelező helyi közszolgáltatásról szóló ……./2011. (….) Főv. Kgy. rendelet (a továbbiakban: Rendelet), a Fővárosi Önkormányzat vagyonáról, a vagyontárgyak feletti tulajdonosi jogok gyakorlásáról szóló 75/2007. (XII. 28.) Főv. Kgy. sz. rendelet (Vagyonrendelet).
3.11. Minimális teljesítmény szint: a Szerződésben meghatározott mennyiségi és minőségi követelmények teljesítésének alsó határa.
3.12. Normatív támogatás: a költségvetési törvénye alapján megállapított hozzájárulás az összegyűjtött és a hatóságilag kijelölt lerakóhelyeken igazoltan elhelyezett lakossági folyékony hulladék mennyiség (m3) után. Az összeg a fajlagos lakossági ráfordítások csökkentéséhez járul hozzá, amelyet az Önkormányzat az 521/2011. sz. főjegyzői intézkedés rendelkezései szerint ad át a Közszolgáltatónak.
3.13. Rendelet:  a települési folyékonyhulladék-gazdálkodással összefüggő önkormányzati feladatokról, különösen a települési folyékony hulladékkal kapcsolatos hulladékkezelési közszolgáltatásról szóló 60/2002. (X. 18.) Főv. Kgy. számú rendelet és a 2012. január 1-jétől annak helyébe lépő, a települési folyékony hulladékkal kapcsolatos kötelező helyi közszolgáltatásról szóló ……./2011. (….) Főv. Kgy. rendelet
3.14. Szennyvíziszap: biológiai, kémiai, illetve hőkezeléssel vagy más megfelelő eljárással (így különösen szennyvíziszap felhasználásával történő biogáz előállítás, komposztálás révén), továbbá a települési folyékony hulladék tartós, legalább 6 hónapig tartó tárolásával vagy kémiai kezelésével nyert olyan iszapok, melyek szennyezőanyag tartalma a szennyvizek és szennyvíziszapok mezőgazdasági felhasználásának és kezelésének szabályairól szóló jogszabály előírásainak megfelel, és amelyekben a kezelés hatására a fekál coli és a fekál streptococcus szám iszap ml-ben mért mennyisége az eredeti érték tíz százaléka alá csökken.
3.15. Közszolgáltatás ellenértéke: a Közszolgáltatási kötelezettség ellátásának ellentételezéseként a Közszolgáltató által – egységnyi díjtétel alkalmazásával – az Ügyfeleknek felszámított TFH közszolgáltatási díj, a Normatív Támogatás, a Díjkompenzáció és az Önkormányzat költségvetése terhére a Közszolgáltató részére teljesítendő kifizetések (monitoring gépjármű üzemeltetési költsége, valamint szennyvíziszap szállítás, ártalmatlanítás költsége) együttes összege.
3.16. Jogos kompenzációigény: azon összeg, amelyre a Közszolgáltató az általa szerződés alapján egy adott naptári évben ténylegesen teljesített Közszolgáltatási Kötelezettség ellentételezéseként jogosult, és amely évente utólag kerül meghatározásra.
3.17. Települési folyékony hulladék (TFH): települési hulladékká vált szennyvíz, valamint az ahhoz hasonló minőségű folyékony hulladék, amelyet nem vezetnek el és/vagy nem bocsátanak ki szennyvízelvezető hálózaton, illetve szennyvíztisztító telepen keresztül, és amely
a) emberi tartózkodásra alkalmas épületek szennyvíztároló létesítményeinek és egyéb helyi közműpótló berendezéseinek ürítéséből,
b) a nem közüzemi csatorna- és árokrendszerekből, valamint
c) a gazdasági, de nem termelési, technológiai eredetű tevékenységből származik.
3.18. Teljesítmény kötbér: a Közszolgáltatót terhelő fizetési (elszámolási) kötelezettség, ha - neki felróhatóan - a közszolgáltatási kötelezettségét a Szerződésben meghatározottaknál alacsonyabb teljesítmény és/vagy minőségi szinten teljesíti.
3.19. Teljesítmény kötbér korlát:a Közszolgáltató számára meghatározott adott évi Közszolgáltatás ellenértéke részét tartalmazó TFH egységnyi díjtétel alkalmazásával kiszámított az Ügyfeleknek felszámított szolgáltatási díj és a Normatív Támogatás összegének 10%-a.
3.20. Ügyfél: a közszolgáltatás igénybevételére köteles ingatlantulajdonos (magánszemély, gazdálkodó szervezetnek nem minősülő egyéb jogi személy, illetve gazdálkodó szervezet).

4. Nyilatkozatok
4.1. Közszolgáltató nyilatkozatai:
4.1.1.  Közszolgáltató a magyar jogszabályok szerint létrejött, bejegyzett és működő korlátolt felelősségű társaság.
4.1.2.  Közszolgáltató jogosult arra, hogy a Szerződést aláírja és az abban vállalt kötelezettségeit teljesítse.
4.1.3.  Közszolgáltatónak a Szerződésben vállalt kötelezettségei jogszerűek, érvényesek és kötelező erejűek.
4.1.4.  A Szerződés Közszolgáltató általi aláírása és az abban foglalt jogok Közszolgáltató általi gyakorlása, illetve kötelezettségek Közszolgáltató általi teljesítése nincsen ellentétben:
4.1.4.1. a Közszolgáltató társasági okirataival;
4.1.4.2. a Közszolgáltatóra vonatkozó jogszabályokkal; és
4.1.4.3. semmilyen a Közszolgáltató vagy a Közszolgáltató vagyona tekintetében kötelező érvényű megállapodással.
4.1.5.  Közszolgáltató rendelkezik minden olyan, jogszabály által előírt engedéllyel, amely a közszolgáltatási tevékenység folytatásához szükséges.
4.1.6.  Közszolgáltató rendelkezik a közszolgáltatási kötelezettség teljesítéséhez szükséges személyi és tárgyi feltételekkel.
4.1.7.  Közszolgáltató rendelkezik hatályos és érvényes biztosítással.
4.1.8.  Közszolgáltató vállalja a Szerződésben meghatározott közszolgáltatás folyamatos, teljes körű, megfelelő minőségben és mennyiségben történő ellátását.

4.2. Önkormányzat nyilatkozatai
4.2.1.  Az Önkormányzat jogosult a Szerződés aláírására és az abban vállalt kötelezettségei teljesítésére.
4.2.2.  Az Önkormányzat Szerződésben vállalt kötelezettségei jogszerűek, érvényesek és kötelező erejűek; valamint
4.2.3.  a Szerződés az Önkormányzat általi aláírása és az abban foglalt jogok Önkormányzat általi gyakorlása, illetve kötelezettségek teljesítése nincsen ellentétben
4.2.3.1.	az Önkormányzat szervezeti és működési szabályzatával;
4.2.3.2.	és az Önkormányzatra vonatkozó jogszabályokkal;
- mindkét esetben oly módon, hogy az ellentét veszélyezteti a Kompenzáció teljesítését.
II.
A KÖZSZOLGÁLTATÁS TARTALMI ELŐÍRÁSAI

5. A Szerződés tárgya, műszaki és minőségi követelményei

5.1. A Szerződés alapján a Közszolgáltató kizárólagosan jogosult és köteles Budapest főváros közigazgatási területén az ingatlanon gyűjtött, a települési folyékony hulladék  ideiglenes tárolására szolgáló közműpótló létesítmény kiürítésével (begyűjtés) a települési folyékony hulladék elszállítására és ártalmatlanítására; továbbá a Budapesti Központi Szennyvíztisztító Telepen keletkező szennyvíziszap hasznosítására (elszállítására és ártalmatlanítására); valamint a Budapesti Központi Szennyvíztisztító Telep és kapcsolódó létesítmény projekt működése során indikatív jelleggel szükségessé váló levegőtisztaság-védelmi (emisszió), talaj- és talajvíz mintavételek, helyszíni víz (talajvíz, szennyvíz) vizsgálatok, valamint környezeti és munkahelyi zajmérés közszolgáltatási feladatai vonatkozásában monitoring gépjármű üzemeltetésére.
5.2. A begyűjtött települési folyékonyhulladékot a Közszolgáltató az Önkormányzat által kijelölt, és a Közszolgáltató által igénybevett leürítő helyen helyezi el a jogszabályokban meghatározott követelmények szerint.
5.3. A közszolgáltatással kapcsolatos főbb műszaki és minőségi követelmények:
5.3.1.  A települési folyékony hulladékok gyűjtése és szállítása kizárólag erre a célra készített, különleges rendeltetésű, zártrendszerű, gépi üzemeltetésű, csepegés- és szóródás-mentes, bűz- és szaghatást kizáró eszközzel végezhető.
5.3.2.  A gyűjtésre és szállításra használt eszközön az üzemeltető cégjelzését, nevét, címét az alapszíntől eltérő színű, jól olvasható betűnagyságú felirattal fel kell tüntetni.
5.3.3.  A gyűjtésre és szállításra használt eszközt közterületen nem szabad tárolni, üzemi területen a többi járműtől el kell különíteni, a lakóépületek udvarán kizárólag külön erre a célra létesített zárt tárolóban (garázsban) szabad elhelyezni.
5.3.4.  A gyűjtő-, szállító eszköz tisztítását és fertőtlenítését olyan szigetelt térburkolattal ellátott, nyíltszíni mosótérrel rendelkező területen szabad elvégezni, ahol vezetékes mosóvíz,vagy ipari víz nyerésére alkalmas kútvíz biztosítható, és az elhasznált víz zárt csatornán folyik el a közcsatornába, vagy külön e célra létesített ideiglenes tárolóba.
5.3.5.  A gyűjtő-, szállító eszköz tisztítása és fertőtlenítése a lakóházak udvarán csak zárt mosótérben végezhető, nyíltszíni mosótér ilyen helyen nem létesíthető. A zárt tisztítótér műszaki kialakításával kapcsolatos egyéb követelményeket a fenti 5.3.4. pont tartalmazza.
5.3.6.  A folyékony hulladékok gyűjtésére és szállítására szolgáló eszköz közterületen, felszíni vizekben és vizek mellett, általában természetes környezetben nem tisztítható.
5.3.7.  A közszolgáltatás részletes mennyiségi és minőségi követelményeit a Szerződés 1. sz. melléklete határozza meg.
5.3.8.  A települési folyékony hulladék elszállítását a Közszolgáltató a megrendeléstől számított maximum 3 munkanapon (72 órán) belül köteles teljesíteni – kivéve, ha az ügyfél kifejezetten kéri egy későbbi időpontbani teljesítést.
5.3.9. Budapesti Központi Szennyvíztisztító Telepen (BKSZTT) keletkező szennyvíziszap átvételére, elszállítására és ártalmatlanítása/hasznosítására vonatkozó műszaki és minőségi követelményeket lásd 6. sz. melléklet I. fejezetében.
5.3.10. A monitoring gépjármű üzemeltetése során: 
5.3.10.1. Közszolgáltató elvégzi a 4. sz. mellékletben rögzített mérési program szerinti méréseket és kiértékeli az eredményeket, továbbá minden év november 30-ig javaslatot tesz a következő évi mérési programra. A 4. sz. mellékletben rögzített program, vonatkozó rendeletekben előírt minőségben történő teljesítéséért a Közszolgáltatót az 5. sz. mellékletben rögzített díj illeti meg 2011. december 31-ig, a továbbiakban ez a költség a csatornahasználati díjba kerül beépítésre. Az elszámolás a Fővárosi Önkormányzattal évente történik meg, a benyújtott tevékenység jelentés 60 napon belüli kiértékelését követően, számla ellenében, 30 napos átutalással. Az elfogadott mérési program szerinti mérési eredmények negyedévenként összegezi, és azt átadja az Önkormányzat megbízottjának.  Jelen szerződés teljesítése során az Önkormányzat a Közszolgáltató kötelezettségeinek ellenőrzésére, az Önkormányzat megbízottjának kijelölt szervezetként az Enviroduna Beruházás Előkészítő Kft. -t (székhelye: 1053 Budapest, Curia u. 3.; cégjegyzékszáma: 01-09-704285) bízza meg, aki azonban nem jogosult szerződésmódosításra, többletmunkák elrendelésére és nem bír rendelkezési joggal a szerződés pénzügyi forrásai felett.
5.3.10.2. Közszolgáltató a Monitoring Gépjárművet és az azon lévő monitoring eszközöket kizárólag a BKSZT projekt céljára, a Budapesti Központi Szennyvíztisztító Telep (BKSZTT) vízgyűjtő területén környezetvédelmi monitoring mérések végzésére használhatja.
5.3.10.3. Közszolgáltató a Monitoring Gépjárművet a 9. sz. mellékletben meghatározott, a Monitoring Gépjárművel és környezetvédelmi monitoring eszközökkel kapcsolatos részletes előírások és üzemeltetői kötelezettségek szerint köteles üzemeltetni.

5.4. A Közszolgáltató ügyfelekkel kapcsolatos jogai és kötelezettségei:
5.4.1.  A Közszolgáltató a Budapesti Városüzemeltetési Központ Zrt. által előzetesen véleményezett üzletszabályzatot köteles készíteni, amelyben Közszolgáltató – a Rendeletben és a Szerződésben foglaltakat figyelembe véve– rögzíti különösen
a) az ügyfelekkel való kapcsolat, 
b) az ügyfél tájékoztatás, 
c) az ügyféli panaszkezelés, 
d) az ügyféli adatok kezelése, 
e) a számlázás és 
f) díjbeszedés, továbbá
g) a díjhátralékok kezelésének szabályait, illetve módszereit.
5.4.2.  Közszolgáltató évente egy alkalommal – reprezentatív mintán – köteles felmérni a nyújtott közszolgáltatás minőségével, mennyiségével és Közszolgáltató eljárásával kapcsolatban az ügyfelek elégedettségét. 
5.4.2.1. Közszolgáltató az elkészült reprezentatív felmérést késedelem nélkül, de legkésőbb a tárgyévet követő év január 20. napjáig köteles az Önkormányzatnak átadni. 
5.4.2.2. Amennyiben a reprezentatív felmérés az ügyfél elégedettség alacsony szintjét mutatja ki, a Közszolgáltató az Önkormányzat erre irányuló felszólítását követő 30 napon belül köteles az ügyfél elégedettség növelésére intézkedési tervet készíteni, s azt az Önkormányzatnak haladéktalanul megküldeni.
5.4.2.3. Az Önkormányzat – a Budapesti Városüzemeltetési Központ Zrt. előzetes értékelése alapján - jogosult az intézkedései tervvel kapcsolatban észrevételeket tenni és Közszolgáltató köteles az intézkedési tervre vonatkozóan az Önkormányzat által tett észrevételeket figyelembe venni vagy azok figyelmen kívül hagyását érdemben megindokolni. 
5.4.3.  A Közszolgáltató köteles Budapest főváros közigazgatási területén rendszeres ügyfélfogadást és ügyeletet tartani. A Közszolgáltató az általa működtetett ügyfélszolgálat útján, vagy más helyben szokásos módon köteles az ügyfeleit írásban értesíteni a kötelező települési folyékony hulladékkezelési közszolgáltatás igénybevételéről. A Közszolgáltató a közszolgáltatási díjról, a díjért végzendő tevékenység feltüntetésével, köteles díjjegyzéket készíteni és azt a hivatalos helyiségében kifüggeszteni. Az ügyfélfogadás, ügyelet helyéről, időtartamáról, továbbá a helyi folyékony hulladékkezelési közszolgáltatást érintő lényeges feltételekről az ügyfeleket hirdetmény útján – vagy más helyben szokásos módon – tájékoztatja. 
5.4.4.  Az ügyfélpanaszok kezelése során:
5.4.4.1. Az ügyfelek a közszolgáltatási ellátásával kapcsolatos panaszaikkal, észrevételeikkel a Közszolgáltató ügyfélszolgálatához, illetve Közszolgáltató vezetőjéhez fordulhatnak. A beérkezett panaszokat Közszolgáltató nyilvántartásba veszi. 
5.4.4.2. Közszolgáltató köteles a panaszok, észrevételek kivizsgálását, az orvoslásukhoz szükséges intézkedések megtételét és az Ügyfelek tájékoztatását ésszerűen lehetséges legrövidebb időn belül a Közszolgáltató minőségi- és környezetirányítási kézikönyvének megfelelően elvégezni.
5.4.5.  Abban az esetben, ha az ügyfél az Önkormányzathoz fordul bejelentéssel, panasszal, úgy az Önkormányzat köteles erről a Közszolgáltatót késedelem nélkül tájékoztatni, s egyidejűleg a bejelentést, illetve a panaszt a Közszolgáltatónak kivizsgálásra, illetve további intézkedésre továbbítani. Az így átadott bejelentéseket, illetve panaszokat a Közszolgáltató köteles ésszerű időn belül kivizsgálni, s a szükséges intézkedéseket megtenni, valamint mindezekről az Önkormányzatot egyidejűleg tájékoztatni. A panaszok, bejelentések alapján Önkormányzat jogosult Közszolgáltató ügyfél-tájékoztatása, feladatellátása vonatkozásában észrevételeket tenni, illetve a jogszabályokban biztosított jogaival élni.	
5.5. A Közszolgáltató a közszolgáltatás ellátásáért az ügyfelektől a Rendeletben meghatározottak szerint számított közszolgáltatási díjat jogosult és köteles beszedni.
5.6. A hulladékkezelési közszolgáltatás igénybevételéért az ingatlantulajdonost terhelő díjhátralék, az ezzel összefüggésben megállapított késedelmi kamat, valamint a behajtás egyéb költségei adók módjára behajtható köztartozásnak minősülnek.
5.6.1. A díjhátralék adók módjára történő behajtásának szabályait a hulladékgazdálkodásról szóló 2000. évi XLIII. törvény 26. §-a, illetve egyéb külön jogszabályok tartalmazzák.
5.6.2. Ha a Közszolgáltató nem igényli a díjhátralék adók módjára történő behajtását, úgy a díjhátralék beszedése végett jogosult maga vagy megbízottja útján eljárni.
5.7. Amennyiben Közszolgáltató neki felróható okból a megrendeléstől számított 3 napon (72 órán) túl teljesíti a közszolgáltatást, vagy nem az előre egyeztetett napon teljesít, 4000 Ft kötbért köteles megfizetni az ügyfélnek úgy, hogy a kötbér összegével csökkenti a fizetendő közszolgáltatási díjat. Közszolgáltató a 6 napon túl teljesített közszolgáltatásért 8000 Ft kötbért köteles fizetni. 
5.8. Közszolgáltató köteles megkísérelni a közszolgáltatási tevékenység végzésének konkrét időpontját az ügyféllel egyeztetni. Az egyeztetésről vagy annak eredménytelenségéről a Közszolgáltató feljegyzést készít.
5.9. Közszolgáltató – az ügyfél kifejezett eltérő kérését kivéve – a közszolgáltatást köteles az ingatlanon a lehető legkisebb költséget eredményező módon végrehajtani.
5.10. Közszolgáltató az ügyfél számára igazolást állít ki az elszállított folyékony hulladék mennyiségéről és időpontjáról, valamint a teljesített egyéb szolgáltatásokról (pl. csőszerelés). Az igazolás másolatán az ügyfél aláírásával tanúsítja az igazolásban foglaltak valódiságát, illetve feljegyezheti az igazolással kapcsolatos észrevételét.




6. A Szerződés időtartama

A Szerződés10 üzleti év időtartamra szól, amelyben a közszolgáltatás kezdő napja 2011. október 1. befejező napja 2021. december 31. napja.

7. A közszolgáltatás finanszírozása
7.1. A közszolgáltatás ellátását Közszolgáltató  a beszedett települési folyékony hulladék közszolgáltatási díjakból, a Normatív Támogatásból, a Díjkompenzációból és az Önkormányzat költségvetése terhére a Közszolgáltató részére teljesítendő kifizetésből (együtt: Közszolgáltatás ellenértéke) finanszírozza, illetve az Önkormányzat a Közszolgáltatót a közfeladat ellátásáért a települési folyékony hulladék közszolgáltatási díjak megállapításával, a Normatív Támogatással, a Díjkompenzációval és az Önkormányzat költségvetése terhére a Közszolgáltató részére teljesítendő kifizetéssel kompenzálja.
7.2.  Az éves kompenzáció/a Közszolgáltatás éves ellenértékének összege nem érheti el a 30 millió eurót.
7.3. A települési folyékony hulladék közszolgáltatás egységnyi díjtételeit az Önkormányzat határozza meg legalább 1 éves időtartamra. A Közszolgáltató minden évben egy alkalommal (legkésőbb szeptember 30-ig) kezdeményezheti az egységnyi díj felülvizsgálatát a közszolgáltatással kapcsolatos költségeinek – szakértői véleménnyel alapján Önkormányzat által elismert költségelemzéssel alátámasztott, műszakilag indokolt fejlesztéseket is tartalmazó – változása függvényében.
7.4. Alulkompenzáció megtérítése: Ha a tárgyévi adatok alapján a tárgyévi várható Jogos Kompenzációigény nagyobb a tárgyévi várható kifizetett Közszolgáltatás ellenértéke összegénél, a tárgyévet követő évre vonatkozó Egységnyi Díjtétel meghatározásánál a várható alulkompenzációt figyelembe kell venni. Amennyiben a várható alulkompenzáció miatti likviditási hiány veszélyeztettné a közszolgáltatási kötelezettség teljesítését, a Közszolgáltató évközi rendkívüli díjemelést jogosult kezdeményezni.
Ha az éves végleges elszámolás alapján a Jogos kompenzációigény és a kifizetett Közszolgáltatás ellenértéke alapján számított alulkompenzáció tényleges összege eltér az előbbiek szerint meghatározott várható összegtől, akkor a várható és a tényleges alulkompenzáció eltérését a tárgyévet követő második évre vonatkozó Egységnyi Díjtétel számításánál kell figyelembe venni. 
7.5. Túlkompenzáció visszatérítése: Ha a tárgyévi adatok alapján a tárgyévi várható Jogos kompenzációigény kisebb a tárgyévi várható kifizetett Közszolgáltatás ellenértékének összegénél, a túlkompenzációt annak mértékétől függően az alábbiak szerint kell visszatéríteni:
7.5.1. Amennyiben a túlkompenzáció összege nem haladja meg az éves ellentételezés összegének 10 %-át, a túlkompenzáció átvihető a következő éves időszakra, és levonható a fizetendő ellentételezés összegéből. 
7.5.2. Amennyiben a túlkompenzáció várható összege meghaladja az adott közszolgáltatás tágyévi kifizetetett Közszolgáltatás ellenértékének 10 %-át, a túlkompenzáció várható összegével az alábbiak szerint kell a tárgyévi kifizetett Közszolgáltatás ellenértékét csökkenteni:
a).	a tárgyévben hátralévő havi előirányzott támogatás összegéből az Önkormányzat által levonásra (beszámításra) kerül a havi kifizetések egyenlő arányban történő csökkentésével;
b.)	a tárgyévi előirányzott támogatásba nem beszámítható összeget, a tárgyévben már kifizetett támogatás összegéig a Közszolgáltató köteles az Önkormányzatnak a tárgyév december 31-éig visszafizetni.
c.)	amennyiben a túlkompenzáció visszatérítése részben, vagy egészben a kifizetett támogatás előző két bekezdés szerinti korrekciójával nem biztosítható , a korrekciót a tárgyévi Egységnyi Díjtétel évközi csökkentésével és a tárgyév hátralévő részében a csökkentett Díjtétel alkalmazásával kell végrehajtani.


7.6. A települési folyékony hulladék közszolgáltatás egységnyi díját a 2. sz. mellékletben meghatározott módszer alkalmazásával, az egységnyi díjtétel alapján állapítja meg Közszolgáltató.
7.7. A közszolgáltatás ellenértéke egyes elemeinek megfizetésére az alábbiak szerint kerül sor:
7.7.1. Települési folyékonyhulladék-kezelési közszolgáltatás. A közszolgáltatással kapcsolatos ellenérték elemei és azok fizetési rendje.
7.7.1.1. A lakosság által fizetendő közszolgáltatási díj.
7.7.1.1.1. Az elszámolás alapja (speciális esetektől eltekintve, melyet jelen Közszolgáltatási Szerződés 5. sz. melléklete tartalmaz) a közszolgáltatás körébe tartozó ingatlanon keletkezett szennyvízmennyiség. E mennyiség megállapítása az ingatlanon található ivóvízmérő segítségével történik. A mért és locsolási kedvezménnyel csökkentett vízmennyiség megegyezik az ingatlanon keletkezett szennyvízmennyiséggel. Az egységnyi díjtételt az Önkormányzat Rendeletében állapítja meg a 7.3. pontban rögzített módon. A lakossági díjbeszedés a következő módon történik:
7.7.1.1.2. Közszolgáltató – a közszolgáltatás Rendeletben szabályozott módon való teljesítését követően – egyenlő időközönként, évente összesen legfeljebb 6 db számlát állít ki ingatlanonként a közszolgáltatás ellenértékéről. Ebből az első, a második, a negyedik és az ötödik előlegszámla, a harmadik és a hatodik elszámoló számla. A számlázás a tárgyidőszakot (hatvan napot) követően történhet. Közszolgáltató jogosult a közszolgáltatás körébe tartozó ügyfeleit csoportosítani, a számlákat heti rendszerességgel kisebb csoportok számára kiállítani, azzal, hogy egy-egy ingatlannál gyakrabban, mint 60 nap nem keletkezhet fizetési kötelezettség.
7.7.1.1.3. A számlát a közszolgáltatás körébe tartozó ingatlantulajdonos annak kézhezvételétől számított 15 napon belül köteles megfizetni. A díjbeszedés és a behajtás további rendjét Közszolgáltató mindenkor érvényes üzletszabályzata tartalmazza.
7.7.1.2. Normatív támogatás: A költségvetési törvény alapján megállapított hozzájárulás az összegyűjtött és a hatóságilag kijelölt lerakóhelyeken igazoltan elhelyezett lakossági folyékony hulladék mennyiség (m3) után. A támogatást az Önkormányzat az elszámolt mennyiség után fizeti meg Közszolgáltatónak.
7.7.1.3. Önkormányzati díjkompenzáció: a Díjrendeletben szabályozottak alapján számított díjnál alacsonyabb mértékben megállapított, a lakosság által fizetendő szolgáltatási díj és a számítható díj közötti különbözetet az Önkormányzat negyedévenként utólagos elszámolás mellett fizeti meg Közszolgáltató számára.
7.8. 
7.8.1. Szennyvíziszap szállítás és ártalmatlanítás/hasznosítás
7.8.1.1. Önkormányzat a közszolgáltatás megkezdését megelőző, ezt követően minden tárgyhónap harmadik munkanapjáig a becsült éves mennyiség (mely 2012-ben 65 000 t) 1/12 részének megfelelő mennyiségre Közszolgáltató előlegbekérője alapján előleget fizet. Az előlegbekérőnek a tárgyhót megelőző hónap harmadik munkanapjáig Önkormányzathoz be kell érkeznie. Közszolgáltató negyedévente elszámolást készít Önkormányzat számára a tényleges elszállításokról, és negyedévente végszámlát bocsát ki a tárgynegyedévet követő hónap harmadik munkanapjáig. Ha az elszámolás alapján az adott negyedévre további fizetési kötelezettsége van, Önkormányzat azt 30 napos banki átutalással egyenlít ki. Ha a fizetett előleg összege meghaladja a ténylegesen elszállított iszapmennyiség után fizetendő díjat úgy a többletet Közszolgáltató a következő előlegszámlában jóváírja.
7.8.2.  Monitoring gépjármű üzemeltetés
7.8.2.1. Az elszámolás a Fővárosi Önkormányzattal havonta számla alapján utólag történik meg. A számlát Közszolgáltató a tárgyhót követő harmadik munkanapig küldi meg, melyet az Önkormányzat 30 napos határidővel átutalással teljesít.

7.9. Amennyiben az Önkormányzat a közszolgáltatás egységnyi díját a Rendeletben szabályozottak alapján számított díjnál alacsonyabb mértékbe határozza meg, a Közszolgáltató Díjkompenzációra jogosult. Abban az esetben, ha az Önkormányzat díjkedvezményt, mentességet, vagy ingyenességet állapít meg az Ügyfelek részére, a számítható és a fizetendő díj közötti különbözetet az Önkormányzat köteles megtéríteni a Közszolgáltató számára.
7.10. Közszolgáltató a  Közszolgáltatás ellenértékét kizárólag a közszolgáltatási tevékenység költségének és az ésszerű nyereségének finanszírozására jogosult és köteles felhasználni. A nem a közszolgáltatási finanszírozására felhasznált kifizetett Közszolgáltatás ellenértéke tekintetében Közszolgáltatót visszafizetési kötelezettség terheli (olyan mértékig, amilyen mértékben a kifizetett Közszolgáltatás ellenértéke nem a közszolgáltatási tevékenység költségének finanszírozására került felhasználásra). A nem szerződésszerűen felhasznált összeget Közszolgáltató a tényleges kifizetés és a Közszolgáltató általi tényleges visszafizetés között eltelt időszakra felszámított kamattal növelten köteles visszafizetni. A kamatláb megegyezik az eredeti kifizetés időpontjában hatályos jegybanki alapkamat évi 3 %-kal növelt értékével. 
7.11. Közszolgáltató köteles hatékony beszedési, illetve ellenőrzési rendszert kialakítani és működtetni az egységnyi díjtételek alapján számított és számlázott díjbevételek realizálása érdekében. A díjbevételek elvárt szintnél alacsonyabb realizálása esetén Közszolgáltató köteles az ésszerűen lehetséges legrövidebb időn belül intézkedési tervet készíteni és azt az Önkormányzatnak átadni. Az Önkormányzat – a Budapesti Városüzemeltető Központ Zrt. értékelése alapján – jogosult az intézkedései tervvel kapcsolatban észrevételeket tenni és Közszolgáltató köteles az intézkedési tervre vonatkozóan az Önkormányzat által tett észrevételeket figyelembe venni vagy azok figyelmen kívül hagyását érdemben megindokolni.
7.12.   Felek rögzítik, hogy a lakossági települési folyékony hulladék normatív támogatása 2011. január 1-től jelen szerződés hatálybalépéséig a lakossági települési folyékony hulladék ártalmatlanításához, a központi költségvetésből kapott normatív állami hozzájárulás utalásának eljárási rendjéről szóló 521/2011. főjegyzői intézkedés, továbbá a Budapest Főváros Önkormányzata 2011. évi költségvetéséről szóló 10/2011. (III. 10.) Főv. Kgy. rendelet 22. §-a alapján a Közszolgáltató részére havonta átutalásra került.

	
8. A közszolgáltatás végrehajtása

8.1. A Közszolgáltató a Szerződésben meghatározott települési folyékony hulladék közszolgáltatást saját maga és szükség szerint közreműködő(k) igénybevételével végzi.
8.2. Közreműködő igénybevételére akkor kerülhet sor, ha a települési folyékony hulladék közszolgáltatás mennyisége a Szerződés 1. sz. mellékletében meghatározott mennyiségi-minőségi paramétert meghaladja és a mennyiségi teljesítéshez a Közszolgáltató nem rendelkezik elégséges kapacitással vagy a közreműködő igénybevétele a közszolgáltatás hatékonyságát, illetve minőségét növeli, és/vagy a költségek csökkennek.
8.3. Közszolgáltató a települési folyékony hulladék közszolgáltatás esetében összesen legfeljebb a közreműködő igénybevételét megelőző évben a közszolgáltatási tevékenység folytatásából elért nettó (ÁFA nélküli) árbevétele 40 %-át nem meghaladó mértékéig jogosult közreműködőt a közszolgáltatás teljesítéséhez igénybe venni. 
8.4. A Közszolgáltató a Szerződésben meghatározott szennyvíziszap szállítás és ártalmatlanítás/hasznosítás közszolgáltatást saját maga és szükség szerint közreműködő(k) igénybevételével végzi. Közreműködő igénybevételére akkor kerül sor, ha a Közszolgáltató nem rendelkezik elégséges kapacitással vagy a közreműködő igénybevétele a közszolgáltatás hatékonyságát, illetve minőségét növeli, és/vagy a költségek csökkennek.
8.5. A Közszolgáltató a közreműködőt a közbeszerzésekről szóló jogszabályok rendelkezéseinek megfelelően – a külön jogszabályokban foglaltakkal összhangban – köteles kiválasztani. A Közszolgáltató a Közreműködő kiválasztására irányuló közbeszerzési eljárásai során – amennyiben a közbeszerzés eredményeképpen megkötendő szerződés teljesítése a természetes és épített környezetre értékelhető hatással rendelkezik – törekszik arra, hogy a kiválasztás feltételeit (pl. alkalmasság, műszaki leírás, szerződéses feltételek) úgy határozza meg, hogy a környezetvédelmi szempontokat hangsúlyosan figyelembe veszi. 
A Közszolgáltató és a vele együttműködő közreműködők közötti szerződés nem lehet ellentétes a Szerződésben foglaltakkal.
 
8.6. Közszolgáltató a közreműködő teljesítéséért úgy felel, mintha saját maga teljesített volna.
8.7. Közszolgáltató köteles számviteli nyilvántartásaiban és az éves beszámoló részét képező kiegészítő mellékletben a közszolgáltatási tevékenységet és egyéb tevékenységet elkülönítetten nyilvántartani és bemutatni.
8.8. Közszolgáltató köteles gazdálkodását a tőle elvárható gondossággal, a költséghatékonyságot szem előtt tartva folytatni, így különösen:
8.8.1.  Közszolgáltató egyéb tevékenysége nem veszélyeztetheti a közszolgáltatási tevékenységét, ugyanakkor törekszik a rendelkezésére álló személyi állomány és eszközök megfelelő kihasználására;
8.8.2.  a közreműködő(k) igénybevételéről a gazdaságosság és hatékonyság követelményeit figyelembe véve dönt;
8.8.3.  Közszolgáltató köteles a közszolgáltatás teljesítéséhez szükséges tárgyi eszközöknek a jó iparági gyakorlatnak és a külön jogszabályoknak megfelelő üzemeltetését és karbantartását biztosítani; a közszolgáltatás folyamatos, biztonságos és bővíthető teljesítéséhez szükséges fejlesztéseket és karbantartásokat elvégezni.
8.8.4.  Közszolgáltató köteles a közszolgáltatási tevékenységhez kapcsolódó biztosítást kötni és a biztosítást a jó iparági gyakorlattal összhangban fenntartani. A közszolgáltatási tevékenység ellátásához szükséges eszközök tekintetében bekövetkezett káresemények esetén Közszolgáltató köteles a biztosítás körében megkötött vagyonbiztosítás alapján kifizetett kártérítési összegeket a károsodott eszközök helyreállítására, illetve pótlására felhasználni mindaddig, amíg azok gazdaságos üzemeltetése ezáltal ésszerűen helyreállítható. A kifizetett kártérítési összegekből a fentiek szerint fel nem használt összeg a Jogos kompenzációigényt csökkenti.
8.9. Közszolgáltató eszközein nem alapítható olyan teher (pl. zálogjog, jelzálogjog, óvadék, követelés biztosítására irányuló engedményezés vagy bármely más szerződés vagy megállapodás, amelynek célja valamely személy kötelezettségeinek biztosítása), illetve tilos az eszközök olyan elidegenítése, amely az 5.1. pontban foglalt közszolgáltatások teljesítését veszélyezteti.


III.
A FELEK KÖZÖTTI KAPCSOLAT

9. Az Önkormányzat rendeletben állapítja meg az ingatlantulajdonost terhelő települési folyékony hulladék egységnyi díjfizetési kötelezettséget, az alkalmazandó díjak mértékét, megfizetésének rendjét, az esetleges kedvezmények eseteit vagy a szolgáltatás ingyenességét.
10. Az Önkormányzat köteles a Szerződésben Közszolgáltató által vállalt kötelezettségek teljesítése érdekében Közszolgáltatóval együttműködni, így különösen minden olyan a rendelkezésére álló információt Közszolgáltatónak átadni, amely a kötelezettségek teljesítését elősegíti.
11. Az Önkormányzat jogosult jogszabályokban foglalt ellenőrzési kötelezettségének ellátása során felmerülő tájékoztatáskérésre, az ellenőrzése, amelyet Közszolgáltató elősegíteni, és tűrni köteles.
12. Az Önkormányzat összehangolja a közszolgáltatás körébe tartozó és a Budapesten folyó egyéb hulladékkezelési tevékenységeket és a más kapcsolódó közszolgáltatásokat.
13. A települési folyékony hulladékkal kapcsolatos kötelezettségek teljesítésének ellenőrzése – külön jogszabályok alapján – a kerületi jegyző és a főjegyző feladata. Az Önkormányzat – a kerületi jegyző és a főjegyző hatáskörét nem érintve – jogosult (illetve jogszabályban meghatározott esetekben köteles) a Közszolgáltató Szerződésben vállalt kötelezettségei teljesítését – saját maga vagy szakértő bevonásával – ellenőrizni. A Normatív támogatás felhasználásának ellenőrzése esetén az Önkormányzat belső szabályai, intézkedései is irányadók, azok alkalmazását Közszolgáltató tudomásul veszi, és azokat magára nézve kötelezőnek ismeri el. Közszolgáltató köteles az ellenőrzés során az Önkormányzat képviselőivel (ideértve az Önkormányzat által megbízott szakértőket is) együttműködni. Köteles számukra minden az ellenőrzés elvégzéséhez ésszerűen szükséges illetve jogszabályokban előírt jogok és kötelezettségek érvényesítéséhez, illetve ellátásához szükséges támogatást megadni.  Felek megállapodnak abban, hogy helyszíni ellenőrzésre kizárólag – jogszabályokban előírt jogosultságok gyakorlása, kötelezettségek teljesítése esetén ésszerű időpontban meghatározott – előzetesen egyeztetett időpontban kerülhet sor, és a helyszíni ellenőrzés az indokolt és szükséges mértéket meghaladóan nem zavarhatja a közszolgáltatási tevékenység Közszolgáltató általi ellátását.
14. Közszolgáltató köteles a Szerződésben foglalt közszolgáltatások teljesítéséről a Szerződés 3. sz. mellékletében meghatározott határidővel és tartalommal az Önkormányzatot tájékoztatni. Az éves beszámolóban Közszolgáltató a Közszolgáltatás ellenértékének elszámolásáról, valamint a Szerződés teljesítésének és a közszolgáltatási tevékenység ellátásának tapasztalatairól –számszerű adatokkal alátámasztott – összesítő tájékoztatást nyújt az Önkormányzat részére.
15. Közszolgáltató a tudomásszerzést követően haladéktalanul köteles az Önkormányzatot tájékoztatni:	
15.1. bármely olyan eseményről vagy körülményről, amely megalapíthatja az Önkormányzat felmondási jogát;
15.2. bármely olyan biztosítási eseményről, amely veszélyezteti a közszolgáltatási kötelezettség teljesítését;
15.3. bármely a Közszolgáltató ellen folyamatban lévő olyan bírósági, választott bírósági vagy közigazgatási eljárás részleteiről, amely veszélyezteti a közszolgáltatási kötelezettség teljesítését;
15.4. bármely a Közszolgáltatóval szemben környezetvédelmi jogszabály alapján támasztott olyan követelés részleteiről, amely veszélyezteti a közszolgáltatási kötelezettség teljesítését;
15.5. bármely olyan egyéb eseményről vagy körülményről, amely veszélyezteti a közszolgáltatási kötelezettség teljesítését;
15.6. minden olyan jogszabályváltozásról, amely a Szerződés módosítását teszi szükségessé; valamint
15.7. a működésére vonatkozó mindazon információkról, amelyeket az Önkormányzat a Szerződés végrehajtásával kapcsolatosan ésszerűen igényel, továbbá a tevékenységével kapcsolatos belső szabályozásait tájékoztatásul az Önkormányzat illetékes szervezeti egységének megküldi.	
16. Az Önkormányzat a közszolgáltatási tevékenységet érintő szakmai kérdésekben – ideértve a Közszolgáltatót érintő önkormányzati rendeletek megalkotását is – előzetesen kikéri a Közszolgáltató véleményét
17. Az Önkormányzat a vonatkozó terület- és településrendezési tervekben foglaltak figyelembevételével és a fővárosi hulladékgazdálkodási tervnek megfelelően kijelöli a települési folyékonyhulladék-kezelési létesítmények helyét.


IV.
A SZERZŐDÉSSEL KAPCSOLATOS EGYÉB RENDELKEZÉSEK

18. A Szerződés módosítása, megszűnése, megszüntetése
18.1. A Szerződés kizárólag a felek közös megegyezésével, írásban módosítható.
18.2. Ha bármely jogszabályváltozás miatt a Szerződés valamely rendelkezésének vagy rendelkezéseinek módosítása válik szükségessé, akkor a Felek kötelesek arról késedelem nélkül tárgyalásokat kezdeni.
18.3. Ha a Szerződés időtartama alatt olyan, a Szerződés megkötésekor az adott fél által előre nem látható, lényeges és tartós változás következik be, amely körülmény az adott fél jogos érdekeit jelentősen sérti, akkor az érintett fél kezdeményezésére a felek kötelesek a Szerződés módosítása végett a Szerződés érintett részét újratárgyalni. Nem hivatkozhat a Szerződés e rendelkezésére azon fél, amely az adott lényeges körülménybeli változást bizonyíthatóan – közvetlen vagy közvetett módon – maga idézte elő.
18.4. A felek a Szerződést közös megegyezéssel, írásban bármely időpontban jogosultak megszüntetni annak figyelembe vételével, hogy az ne veszélyeztesse az Önkormányzat kötelező közszolgáltatási feladatainak ellátását.

18.5. Tekintettel annak határozott időtartamára a Szerződés bármely fél egyoldalú nyilatkozatával – a külön jogszabályokban meghatározottak alapján – kizárólag a Szerződésben meghatározott alábbi rendkívüli esetekben szüntethető meg.
18.5.1. Az Önkormányzat a Szerződést akkor mondhatja fel, ha a Közszolgáltató – a közszolgáltatás ellátása során – a tevékenységére vonatkozó jogszabályokat vagy hatósági előírásokat súlyosan megsértette, és a jogsértés tényét bíróság vagy hatóság jogerősen megállapította.
18.5.2. Az Önkormányzat jogosult továbbá a Szerződést felmondani, ha a Közszolgáltató a Szerződésben vállalt kötelezettségét neki felróhatóan, súlyosan megszegi, így különösen:
a) a Közszolgáltató a Szerződésben megállapított kötelezettségének neki felróható okból nem tesz eleget
b) Közszolgáltató a Közszolgáltatás ellenértékét nem a Szerződésben meghatározott célra használja fel;
c) a Teljesítmény kötbér ténylegesen felszámítandó összege eléri a Teljesítmény kötbér korlátot;
d) Közszolgáltató kezdeményezi csőd-, felszámolási vagy végelszámolási eljárás indítását önmaga ellen;
e) harmadik személy kérelmet nyújt be a Közszolgáltató ellen csőd-, felszámolási vagy cégtörlési eljárás indítására, kivéve, ha a Közszolgáltató az Önkormányzat számára kielégítő módon, 30 napon belül igazolja, hogy az eljárást alaptalanul vagy rosszhiszeműen kezdeményezték, vagy igazolja az eljárás megszüntetését.
f)  Közszolgáltató a Szerződésben vállalt bármely kötelezettségét nem teljesíti és e mulasztását az Önkormányzat felszólításától számított 30 napon belül nem orvosolja.	
18.5.3. Közszolgáltató jogosult a Szerződést felmondani, ha:
a)  az Önkormányzat a Szerződésben vállalt kötelezettségét – a Közszolgáltató felszólítása ellenére – súlyosan megsérti, és ezzel a közszolgáltatónak kárt okoz vagy akadályozza a közszolgáltatás teljesítését, így különösen az Önkormányzat a Szerződésben vállalt fizetési kötelezettségét nem teljesíti és/vagy Közszolgáltatás ellenérték-módosítás elmaradása okán alul-kompenzáció állapítható meg, és az Önkormányzat a jogszabályon alapuló kompenzációnyújtásnak nem tesz eleget mindkét esetben oly módon, hogy az a közszolgáltatási kötelezettség teljesítését ellehetetleníti, és a mulasztását az Önkormányzat a Közszolgáltató felszólalását követő 60 napon belül nem orvosolja;
b) a közszolgáltatási szerződés megkötését követően alkotott jogszabály a közszolgáltatási szerződés tartalmi elemeit úgy változtatja meg, hogy az a Közszolgáltatónak a közszolgáltatás szerződésszerű teljesítése körébe tartozó lényeges és jogos érdekeit jelentős mértékben sérti.

18.6. A Közszolgáltató kötelezettséget vállal arra, hogy felmondási joga gyakorlását követően jóhiszemű tárgyalásokat folytat az Önkormányzattal arra vonatkozóan, hogy mely minimálisan elégséges Közszolgáltatások nyújtását vállalja és milyen feltételekkel azon időszakban, amely ésszerűen elegendő időt biztosít az Önkormányzat számára a megszűnt Szerződés más féllel kötött közszolgáltatási szerződéssel történő helyettesítésére. 
18.7. A Szerződést mindkét fél írásban mondhatja fel. Felmondás esetén a felmondási idő 9 hónap. A felmondási idő alatt a szolgáltatást változatlan feltételekkel kell teljesíteni.
18.8. A Szerződés befejező napját legalább 12 hónappal megelőzően bármely fél jogosult – ha jogszabály nem zárja ki – a Szerződés meghosszabbítását kezdeményezni, s ezzel egyidejűleg – szükség szerint – módosító javaslatokat előterjeszteni. Ilyen kezdeményezés esetén a felek kötelesek a Szerződés meghosszabbításáról jóhiszemű tárgyalásokat folytatni.

18.9. Értesítések:
18.9.1. A Szerződéssel összefüggő minden értesítést vagy más közlést írásban, magyar nyelven kell megtenni, és – eltérő megállapodás hiányában – személyes kézbesítéssel, tértivevényes levél vagy telefax útján lehet a címzetthez továbbítani. A Felek kifejezett eltérő megállapodása hiányában a Szerződésben előírt bármely jóváhagyás vagy megállapodás csak írásban érvényes.
18.9.2. Önkormányzat kapcsolattartó címe: Budapest Főváros Önkormányzata Főpolgármesteri Hivatal, 1052 Városház utca 9-11. Kapcsolattartó személy neve:	a Városüzemeltetési Főosztály főosztályvezetője.  A díj-megállapítási kérelem benyújtása, ügyfelek panaszai, hatósági feladatok vonatkozásában: Városüzemeltetési Főosztály Közmű és Környezetvédelmi Osztályának vezetője.
18.9.3. Közszolgáltató kapcsolattartó címe: Fővárosi Településtisztasági és Környezetvédelmi Kft, 1186 Budapest, Ipacsfa u. 19.; Kapcsolattartó személy neve: ügyvezető
18.9.4. Bármely Fél megváltoztathatja kapcsolattartó címét a másik Félnek küldött értesítéssel. A kapcsolattartó cím megváltozása az értesítéstől számított 5 munkanap elteltével válik hatályossá.
18.9.5. Kézbesítés: A Szerződéssel összefüggő bármely értesítés vagy más közlés az alábbi időpontban válik hatályossá:

(a) személyes kézbesítés esetén a kézbesítés időpontjában (amely a kézbesítést elismerő átvételi elismervényen szerepel);
(b) tértivevényes levél útján történő továbbítás esetén a megérkezés időpontjában (amikor a címzett a tértivevényt aláírta); és
(c) telefax útján történő továbbítás esetén, amikor azt feladták, feltéve, hogy a megszakítatlan továbbítást a küldő gép megerősíti azzal, hogy ha a címzett azt nem olvasható formában kapja kézhez, köteles a telefaxüzenet küldőjét (ha az azonosítható) erről haladéktalanul értesíteni.

18.9.6. Ha valamely Fél kapcsolattartás céljából valamely szervezeti egységet vagy tisztségviselőt jelöl meg, az e Fél számára küldött közlés csak a szervezeti egység vagy tisztségviselő pontos megjelölése esetén hatályos. 
18.9.7. Az olyan értesítést vagy más közlést, amely a címzetthez a munkaidő elteltével vagy nem munkanapon érkezik, úgy kell tekinteni, mintha a következő munkanapon érkezett volna.

18.10. Vegyes rendelkezések:

18.10.1. Engedményezés, átruházás: Egyik Fél sem jogosult a másik Fél előzetes írásbeli hozzájárulása nélkül a Szerződésből eredő jogait engedményezni vagy a Szerződésből eredő jogait és kötelezettségeit átruházni.
18.10.2. Bizalmas információk: Felek tudomásul veszik és magukra nézve kötelezőnek ismerik el a nyilvánosság biztosítására vonatkozó jogszabályokat és lehetővé teszik azok érvényesülését. A Felek a fentiek figyelembevételével megállapodnak abban, hogy jogszabály kifejezetten eltérő rendelkezése hiányában a Szerződés megkötése és teljesítése során a tudomásukra jutott minden olyan információt bizalmasan fognak kezelni és kizárólag a másik Fél előzetes írásbeli hozzájárulásával fognak harmadik személy tudomására hozni, amely a nyilvánosság számára nem hozzáférhető. Amennyiben valamely Fél jogszabály erejénél fogva valamely hatóság vagy más személy számára bizalmas információkat köteles átadni, úgy köteles erről a másik Felet haladéktalanul értesíteni. A jelen rendelkezés a Szerződés bármely okból történő megszűnését követően is alkalmazandó.
18.10.3. Teljes körű megállapodás A Szerződés teljes körűen tartalmazza a Felek között a Szerződés tárgya tekintetében létrejött megállapodást és hatálytalanít minden a Szerződés tárgyával kapcsolatos előzetes szóbeli vagy írásbeli megállapodást, illetve egyoldalú nyilatkozatot.
18.10.4. Részleges érvénytelenség: A Szerződés valamely rendelkezésének jogszabályba ütközése, érvénytelenné vagy kikényszeríthetetlenné válása nem érinti a Szerződés bármely egyéb rendelkezésének hatályát.
18.10.5. Jogorvoslat és jogról való lemondás: A Szerződés vagy jogszabály alapján fennálló bármely jog vagy jogorvoslati lehetőség gyakorlásának elmulasztása vagy késedelme nem minősül az ilyen jogról történő lemondásnak, továbbá bármely jog vagy jogorvoslat egyszeri vagy részleges gyakorlása nem akadályozza ugyanazon vagy bármely más jog vagy jogorvoslat jövőbeni vagy más módon történő gyakorlását.
18.10.6. Példányok: A Szerződés magyar nyelven készült és 10 példányban került aláírásra, amelyek mindegyikének ugyanolyan joghatálya van, mintha a Felek egyetlen okiratot írtak volna alá. 
18.10.7. Vitás ügyek rendezése: A Felek megállapodnak abban, hogy a Szerződésből eredő vagy azzal összefüggő bármely nézeteltérést, vitát megkísérelnek tárgyalásos úton rendezni. Amennyiben a Felek a Szerződésből eredő vagy azzal összefüggő bármely nézeteltérést, vitát nem tudják tárgyalásos úton, legkésőbb a vita felmerülését követő 60 napon belül rendezni, úgy a jogviták eldöntésére a Felek kötelezettséget vállalnak arra, hogy a szerződés alapján felmerülő vitás kérdéseket elsősorban azok egyeztetésével tisztázzák és békés úton kísérlik meg rendezni. Az egyeztetés eredménytelensége esetén fordulnak bírósághoz, kikötve – hatáskörtől függően – a Budai Központi Kerületi Bíróság, illetőleg a Pest Megyei Bíróság kizárólagos illetékességét.
18.10.8. Irányadó jog: A Szerződésre, valamint az azzal kapcsolatos jognyilatkozatokra és egyéb közlésekre a magyar jog az irányadó. A jelen Szerződésben nem szabályozott kérdésekben az Európai Unió szervei által elfogadott – közvetlenül hatályos és/vagy közvetlenül alkalmazandó – közösségi jogszabályok, a Ptk., a Kbt. valamint a külön jogszabályok rendelkezései az irányadóak.

19. Hatályba lépés

Jelen Közszolgáltatási szerződés az aláírása napján lép hatályba azzal, hogy 
a) a települési folyékony hulladék-szállítási közszolgáltatás kezdő napja:2012. január 1.,
b) a szennyvíziszap begyűjtés, szállítás, ártalmatlanításra/hasznosításra átadás kezdő napja: 2012. január 1.
c) a monitoring gépjármű üzemeltetés kezdőnapja: 2011. október 1. 
 






Budapest, 2011. ……….

Tarlós István főpolgármester megbízásából:


      …………………………………                                                 ………………………………
           dr. György István                                                                               Wohner Zsolt	        
     főpolgármester-helyettes                                                                           ügyvezető

Közszolgáltatási Szerződés/1. sz. melléklet


MENNYISÉGI ÉS MINŐSÉGI PARAMÉTEREK


1.	Közszolgáltatási kötelezettség mennyiségi paraméterei 

Települési folyékony hulladék gyűjtési-szállítási éves kapacitás: 551 360 m3
Települési folyékony hulladék gyűjtési-szállítási napi kapacitás:      1.969 m3
Rendelkezésre álló települési folyékony hulladék gyűjtő-szállító gépjárművek száma: 25 db.

2.	Közszolgáltatási kötelezettség teljesítésének biztonsági követelményei

A Közszolgáltató a közszolgáltatási kötelezettség biztonságos és szakszerű teljesítéséhez szükséges mennyiségű és minőségű – a külön jogszabályokkal összhangban álló – eszközt (járművet, gépet, illetve egyéb eszközt vagy berendezést) köteles biztosítani, azok előírásoknak megfelelő tisztításáról gondoskodni, valamint a szükséges létszámú és a külön jogszabályokban meghatározott képzettségű szakember alkalmazni.

A Közszolgáltató az alkalmazottainak – a külön jogszabályokkal összhangban – munkavégzésük során formaruhát és megfelelő védőfelszerelést köteles biztosítani, s azok viselését kötelezővé tenni, továbbá gondoskodni az egyéni védőeszközök tárolásáról, rendszeres tisztításáról, valamint karbantartásáról.

3.	Közszolgáltatási kötelezettség minőségi követelményei

A települési folyékony hulladék elszállítását a Közszolgáltató a megrendeléstől számított maximum 3 munkanapon, 72 órán belül (a továbbiakban: teljesítési határidő) köteles teljesíteni.

A Közszolgáltató a teljesítési határidőt a megrendelések 100%-a esetében (a továbbiakban: minimális teljesítmény szint) köteles betartani.

Ha a közszolgáltatási kötelezettséget a Közszolgáltató neki felróhatóan a minimális teljesítmény szint alatt teljesíti, akkor a következő mértékű teljesítmény kötbért köteles megfizetni: 

TKéves= (áközszolg/mösszes) × mhibás  × 0,5	

ahol
TKéves: FTSZV által fizetendő teljes éves kötbér.
áközszolg:	a jelen szerződés alapján FTSZV-nél keletkezett, TFH (Települési Folyékony Hulladék) közszolgáltatásból ténylegesen befolyt éves árbevétel.
mösszes: a jelen szerződés alapján FTSZV-nél keletkezett, TFH közszolgáltatásból ténylegesen befolyt éves árbevételhez tartozó összes kiállás száma
mhibás:	A hibásan teljesített TFH közszolgáltatás kiállások darabszáma.

Teljesítmény kötbér korlát:	a Közszolgáltató számára meghatározott adott évi Kompenzáció részét tartalmazó TFH egységnyi díjtétel alkalmazásával kiszámított az Ügyfeleknek felszámított szolgáltatási díj és a Normatív Támogatás összegének 10%-a.





Közszolgáltatási Szerződés /2. sz. melléklet


ATELEPÜLÉSI FOLYÉKONY HULLADÉK EGYSÉGNYI DÍJTÉTEL KISZÁMÍTÁSÁNAK MÓDSZERE


1. [bookmark: _Ref293493874]A közszolgáltatás egységnyi díjtételét úgy kell meghatározni, hogy
1.1. [bookmark: _Ref293493598]a közszolgáltatást működtető szolgáltató hatékony működéséhez szükséges folyamatos költségek és ráfordítások megtérülésének, valamint a közszolgáltatás fejleszthető fenntartásához szükséges költségek és ráfordítások fedezetének biztosítására alkalmas legyen, és
1.2. ösztönözzön a közszolgáltatás biztonságos és legkisebb költségű ellátására, a közszolgáltató kapacitásának hatékony kihasználására, valamint a hulladékkeletkezés csökkentésére és a hatékony hulladékgazdálkodásra.
1.3. Közszolgáltató jogosult legfeljebb 12 % összköltségre vetített adózás előtti eredményt beépíteni a közszolgáltatás egységnyi díjtételébe. A 12 %-os felső korláton belül az adott közszolgáltatási tevékenység díjába beépített adózás előtti eredmény mértéke a felhasználás céljaitól függ, melyet a Közszolgáltatónak közszolgáltatási tevékenységenként indoklással kell alátámasztania.
2. Az 1.1. pont szerinti költségnek és ráfordításnak minősül különösen
2.1. [bookmark: _Ref293493716]a hulladékbegyűjtés, -szállítás, -ártalmatlanítás, -hasznosítás gyakorlásához szükséges, a hulladékkezelő létesítménynek, eszköznek a közszolgáltatással kapcsolatos üzemeltetési költsége és ráfordítása, ideértve a fenntartással és karbantartással felmerülő költségeket és ráfordításokat is;
2.2. [bookmark: _Ref293493803]a közszolgáltatás körében működtetett létesítmények bezárásának, rekultivációjának, utógondozásának és a harminc évig történő monitorozásának a díjfizetési időszakra vetített költsége;
2.3. a számlázás és díjbeszedés költsége;
2.4. a környezetvédelmi kiadás és ráfordítás, különösen a környezetvédelmi hatósági eljárásért fizetett illeték vagy igazgatási szolgáltatási díj, a jogszabályon alapuló környezetvédelmi kötelezettségek teljesítése érdekében végzett beruházások, illetve mérések és vizsgálatok költsége;
2.5. a 2.1. pont szerinti létesítmények, eszközök elhasználódásából eredő, azok felújítását, pótlását, korszerűsítését, bővítését, rekonstrukcióját szolgáló kiadások és ráfordítások.
3. [bookmark: _Ref293493880]Közszolgáltatási díjcsökkentő tényezőként kell figyelembe venni a közszolgáltatás teljesítéséhez biztosított, a költségek ellentételezésére kapott költségvetési, illetőleg önkormányzati támogatást, a közszolgáltatás teljesítése folyamatában keletkező melléktermékek, a begyűjtött hulladékok hasznosításából vagy hasznosítás céljára történő átadásból származó bevételt.
4. [bookmark: _Ref293494333] Ha a közszolgáltatási díjat az önkormányzat jelen melléklet 1-3 pontjaiban és azok alpontjaiban rögzítettek alapján számított egységnyi díjnál alacsonyabb mértékben állapítja meg, a különbséget az Önkormányzat saját költségvetése terhére köteles a közszolgáltatónak megtéríteni. Abban az esetben, ha az önkormányzat díjkedvezményt, mentességet, vagy ingyenességet állapít meg, a felmerülő költségeket a közszolgáltató számára az önkormányzat köteles megtéríteni.
5.  A közszolgáltatási díjat az általános forgalmi adó nélkül számított egységnyi díjtételek alapján kell meghatározni.
6. Az egységnyi díjtételek - elkülönítve - tartalmazzák:
6.1. a települési folyékony hulladék esetében a hulladék begyűjtésének, szállításának és ártalmatlanításának, illetve nem szennyvíztisztítóban történő elhelyezés esetében az utógondozásra és a monitorozásra is kiterjedő költségeit.
7. A közszolgáltató köteles a közszolgáltatási díj megállapítása érdekében díjkalkulációt készíteni.  A költségtervben az egyéb tevékenység és az egyes közszolgáltatási tevékenységek költségei  szigorú elkülönítésének módszerét is alkalmaznia kell, bemutatva az általános (rezsi) költségek felosztásának vetítési alapját és felosztását az egyes tevékenységek között.
8. A települési folyékony hulladékkal kapcsolatos közszolgáltatás esetén az egységnyi díjtétel az ingatlanon keletkező folyékony hulladékmennyiség egységnyi térfogatának, illetve külön jogszabály alapján engedélyezett szennyvíz-elszikkasztás esetében az elszállításra kerülő folyékony hulladék egységnyi térfogatának kezelési díja.
9. (2) Az ingatlanon keletkező folyékony hulladék mennyiségének kiszámításánál az ingatlanon fogyasztott (számlázott) vízmennyiséget kell alapul venni az egységnyi díjtétel megállapításához.
10. Abban az esetben, ha az ingatlan
10.1. az ingatlanon mért vízfogyasztást meghaladó mennyiségű szennyvíz elszállítását rendeli meg, vagy
10.2. vezetékes ivóvízzel, vagy mért vízfogyasztással nem rendelkezik az elszállításra kerülő többlet vízmennyiséggel arányos egységnyi díjtétel alkalmazására kerül sor.
11. Ennek mértékét Közszolgáltató összköltség alapú díjszámítás alátámasztásával határozza meg.



 Közszolgáltatási Szerződés /3. sz. melléklet


JELENTÉSI RENDSZER
(Városüzemeltetési Főosztály részére)

1. Havi adatszolgáltatás

Települési folyékony hulladék havi adatszolgáltatása

Határidő: a tárgyhót követő hó 15.-ig
Tartalma: TFH (települési folyékony hulladék) szippantási szolgáltatás számszerű adatai
· mennyisége m3
· darabszáma
· havi bontásban
· göngyölítve éves összesítésben
· lakossági
· közületi
· összesített
· kerületi bontásban
· Normatív állami támogatás igénylésére jogosító mennyiség (m3)

Iszap szállítás havi adatszolgáltatása

Határidő: a tárgyhót követő hó 5. napjáig
Tartalma: 
· az elszállított iszap szállítmányonkénti mennyisége (t), szárazanyag tartalma, átvevő megnevezése
· összesített napi mennyisége (t) a szárazanyag tartalom súlyozott átlaga
· összesített havi mennyisége (t) a szárazanyag tartalom súlyozott átlaga

Monitoring gépjármű üzemeltetés havi adatszolgáltatása

Határidő: a tárgyhót követő hó 3. munkanapjáig

Tartalma:
· Mérési naplók és jegyzőkönyvek
· Útnyilvántartás
· Esetlegesen szükséges intézkedési javaslatok

2. Beszámoló jelentés (félévente)

  Határidő: I. félévről augusztus.15-ig, II. félévről február 15-ig

Tartalma:  TFH (települési folyékony hulladék) szippantási szolgáltatás számszerű adatai, mérleg és eredmény-kimutatás, valamint Beszámoló a Közszolgáltatási tevékenység tapasztalatairól oszlopdiagramok.  
· mennyisége m 3
· darabszáma
· havi bontásban
· göngyölítve éves összesítésben
· lakossági
· közületi
· összesített
· kerületi bontásban
 Ellenőrzések, panaszok, jellege, száma, kezelése. (saját ellenőrzés, FCSM)

3. Egységnyi díjtétel, Önkormányzat költségvetése terhére a Közszolgáltató részére teljesítendő működési célú kifizetés  (monitoring gépjármű   és Szennyvíziszap szállítás/ártalmatlanítás egységnyi díjtétel  javaslat)

Határidő: a díjévet megelőző év szeptember 30-ig.


4. Éves jelentés

Határidő: auditált mérleg elfogadása előtt, de legkésőbb a tárgyévet követő év március 31.
Mérleg, eredmény kimutatás, kiegészítő melléklet, üzleti jelentés.
Elszámolás a Jogos Kompenzációigényről és a Kifizetett Kompenzációról.
A kompenzációigény bemutatása során Közszolgáltató a közszolgáltatást terhelő közvetlen költségeket teljes egészében, az üzemi és vállalati általános költségeket a közszolgáltatás ellátásához szükséges, a vállalat teljes bértömegéhez viszonyított arányában osztja fel.


5. Ügyfél elégedettségi felmérés

Határidő: tárgyévet követő január 20.




Közszolgáltatási Szerződés /4. sz. melléklet

MÉRÉSI PROGRAM
(Monitoring gépjármű)

A lmonitoring gépjármű felszereltségénél fogva képes:

- Levegőtisztaság-védelmi vizsgálat (emisszió mérés) elvégzésére
- Felszíni vízmintavétel és vizsgálat elvégzésére
- Felszín alatti vízmintavétel és vizsgálat elvégzésére
- Szennyvíz mintavétel és vizsgálat elvégzésére
- Talajmintavétel elvégzésére
- Környezeti és munkahelyi zaj vizsgálat elvégzésére
- A fenti paraméterek vizsgálatához szükséges, javasolt laboratóriumi
eszközök/berendezések tárolására, szállítására";

Heti gyakoriságú mérések:

· Szaghatás mérése a BKSZTT <=5 km-es körzetében
· Duna vízminőség mérés az általános befogadóba történő szennyvíz paraméterek tekintetében a Szentendrei-sziget déli csúcsánál, a Csepel - sziget északi csúcsánál, valamint a BKSZTT tisztított szennyvíz beeresztőpontja alatt legfeljebb 1000 m-rel (TC, TP, N, pH, KOI, BOI, lebegőanyag)

Havi gyakorisággal elvégzendő mérések:

· Szaghatás mérése a BKSZTT >=5 km-es körzetében
· Talajvíz vizsgálatok a BKSZTT figyelőkútjaiban
· Szálló por mennyiségének vizsgálata (telepen belül és a telep 1 kilométeres körzetén belül, változó helyszínen.)
· Zajszint mérés (a hatályos jogszabály szerint a védendő objektumok homlokzata előtt.)


Éves gyakoriságú mérések:

· Duna vízminőség mérés és bakteriológiai vizsgálat az általános befogadóba történő szennyvízparaméterek tekintetében a Szentendrei-sziget déli csúcsánál, a Csepel - sziget északi csúcsánál, valamint a BKSZTT tisztított szennyvíz beeresztőpontja alatt legfeljebb 1000 m-rel
Ezek a vizsgálatok vonatkoznak a monitoring gépjárműre kötelező jelleggel.

Eseti jelleggel, indokoltságot figyelembe véve végzendő mérések

· A Dunába betorkolló vízfolyások (Ördögárok-patak, Óceánárok-patak, Rákos-patak, Szilas-patak, stb.) vízminőség vizsgálata (TC, TP, N, pH, KOI, BOI, lebegőanyag)
· Lakossági panaszbejelentések vizsgálata
· Üzemzavar/havaria esetén ellenőrző mérések végzése a környezeti szennyezés mértékének megállapításához. (pl.: kifolyó anyagok összetétele, levegő -, talaj -, talajvízszennyezés mértéke)







Közszolgáltatási Szerződés /5. sz. melléklet
A KÖZSZOLGÁLTATÁSI ELEMEK EGYSÉGNYI DÍJTÉTELEI

[bookmark: _GoBack]1. A lakossági települési folyékonyhulladék-kezelési közszolgáltatás egységnyi díjtételei:

2012. január 1-től kezdődően:
a) a közüzemi ivóvízbekötéssel rendelkező ügyfelek részére a vízórán mért, kedvezményekkel csökkentett szennyvízmennyiség mértékéig a közszolgáltatás egységnyi díjtétele:	337,7 Ft/ m3 + áfa.
(Az elszámolás alapja a vízórán mért, locsolási és egyéb eseti jelleggel érvényesített kedvezményekkel csökkentett vízmennyiség, mely egyben az ingatlanon ténylegesen keletkezett szennyvízmennyiség is.) 


b) az eseti jelleggel megrendelt és ténylegesen elszállításra került szennyvízmennyiség és a közüzemi ivóvízbekötéssel rendelkező fővízmérőn mért, kedvezményekkel csökkentett ivóvízmennyiség különbözetének egységnyi díjtétele:	1 816 Ft/ m3 + áfa.*
(A mennyiség számlázásának alapja az eseti jelleggel megrendelt, közüzemi ivóvízbekötéssel rendelkező fővízmérőn mért, kedvezményekkel csökkentett ivóvízmennyiségen felül ténylegesen elszállításra került szennyvízmennyiség.)
*Ezen díjtétel alkalmazását a települési folyékony hulladékkal kapcsolatos kötelező helyi közszolgáltatásról szóló ……../2011. (…) Főv. Kgy. rendelet 19. § (3) bekezdése 2012. december 31-ig felfüggesztette, így csak 2013. január 1-től alkalmazható!

c) a közüzemi ivóvízbekötéssel nem rendelkező ügyfelek részére az általuk igénybe vett szolgáltatás egységnyi díjtétele:	1 816 Ft/ m3 + áfa
(A mennyiség számlázásának alapja az eseti jelleggel megrendelt, és ténylegesen elszállításra került szennyvízmennyiség.)
d) Többletcső fektetési díj minden olyan ingatlannál, ahol a szennyvízgyűjtő tartályhoz, vagy annak csatlakozási pontjához nem lehet közelebb kerülni, mint 35 m:	200 Ft/10 m + áfa



2. A BKSZTT-n keletkezett szennyvíziszap elszállításának és ártalmatlanításánakegységnyi díjtétele:
2012. január 1-től kezdődően:
Szennyvíziszap elszállítás, ártalmatlanítás egységnyi díjtétele:	14.550*Ft/t + áfa
(A számlázás alapja a normál üzemi körülmények között termelt, legalább 26 w/w % szárazanyag tartalmú iszap kezelési díja.)
*A 2012. évi díj az eredményes közbeszerzési eljárást követően kerül meghatározásra.

3. Monitoring gépjármű (busz) üzemeltetésének egységnyi díjtétele:
2011. október 1-jétől kezdődően:

A monitoring gépjármű 4. sz. mellékletben részletezett
Mérési programjának végrehajtása:					700.000 Ft/hó + áfa







Közszolgáltatási Szerződés /6. sz. melléklet



BUDAPESTI KÖZPONTI SZENNYVÍZTISZTÍTÓ TELEPEN KELETKEZŐ SZENNYVÍZISZAP ÁTVÉTELÉRE, ELSZÁLLÍTÁSÁRA ÉS ÁRTALMATLANÍTÁSA/HASZNOSÍTÁSÁRA VONATKOZÓ KÖVETELMÉNYEK


I. Budapesti Központi Szennyvíztisztító Telepen (BKSZTT) keletkező szennyvíziszap átvételére, elszállítására és ártalmatlanítása/hasznosítására vonatkozó műszaki és minőségi követelmények:

I.1.	A heti iszapmennyiséget általában munkanapon kell eltávolítani. Az elszállítás ütemezésével gondoskodni kell arról, hogy a munka-szünet, illetve ünnepnap előtti majd azt közvetlenül követően 3 napon belül a silók kiürüljenek. Amennyiben a munkanapon kívüli iszapszállítás elkerülhetetlen, akkor az ahhoz szükséges engedélyek és hozzájárulások beszerzése a Közszolgáltató feladata.
Közszolgáltatónak a feladat megkezdésekor rendelkeznie kell:
-	a munkák elvégzéséhez szükséges összes szállító eszközzel,
-	vasúti vagy vízi szállítás esetében, a vasúti vagy vízi szállító céggel kötött - az iszapszállításra vonatkozó - érvényes szerződéssel. 
A szállítás eszközének kiválasztásánál az alábbi feltételek kielégítése szükséges:
· viszonylag gyors be- és kirakodási lehetőség biztosítása,
· zárttér, a kellemetlen szagok elkerülése érdekében,
· csurgás és csepegés mentesség biztosítása.
Közúti szállítás esetén a szennyvíziszapnak a BKSZTT-ről, tengelyen való kiszállítása a szennyvíztisztító telepi bekötőút felhasználásával történhet.
I.2.	Közszolgáltató átveszi a szennyvíziszapot, amelynek főbb jellemzői:
· átlagos szárazanyag-tartalma: 26% - 28%
· a naponta keletkező iszap tömege: 200 – 225 t/nap (folyamatosan naponta képződő számított iszapmennyiség).
· az elszállítandó napi iszap tömeg: 200 – 360 t/nap (heti 5 napos szállítást feltételezve),
az I.3. pontban megadott kapcsolódási ponton és az Üzemi Együttműködési Szabályzat rendelkezéseinek megfelelően. 
A szennyvíztisztító telep üzemeltetését a BKSZT Kft. végzi, feladatai az iszap víztelenítésével zárulnak. 
A BKSZT Kft. az Üzemi Együttműködési Szabályzatban foglaltaknak megfelelően rendezi a szennyvíziszap elszállításának ütemezését és az átvétel üzemrendbe illesztését. (Az Üzemi Együttműködési Szabályzat a Közszolgáltatási szerződés melléklete)
A telepi iszapátvétel keretében különösen a következőkről kell gondoskodni:
· a beérkező szállító járművek beléptetése a BKSZTT portaszolgálatánál,
· mérlegelés (tára) a BKSZTT hídmérlegén,
· a szállító járművek töltése,
· a járművek mosása,
· mérlegelés (bruttó),
· bizonylatok kiállítása a vonatkozó jogszabályok szerint,
· a szállító járművek kiléptetése.
A haváriaveszély elkerülése érdekében Közszolgáltató a névlegestől eltérő mennyiségű és minőségű szennyvíziszapot is köteles átvenni a BKSZT Kt.-től a következők szerint:
· Mennyiségi korlátozás nem alkalmazható sem alsó-, sem felső határ tekintetében.
· Szárazanyag tartalom-korlátozás nem alkalmazható sem alsó-, sem felső határ tekintetében.
A szennyvíziszap szárazanyagtartalmát a BKSZT Kft. állapítja meg. A BKSZT Kft. minden szállítmányból mintát vesz, és szárazanyag tartalmat mér, saját költségén.  A BKSZT Kft. a mérési adatait a Megrendelő megbízottjának maximum 12 órán belül átadja, amit ő Közszolgáltatónak haladéktalanul továbbít. 
A víztelenített iszap havi átlagos szárazanyag tartalma (sza) 26 % és 28 % közötti érték lesz, a szállítmányokból – a BKSZT Kft. által és a Megrendelő megbízottja által - vett minták maximum 5 %-ánál, a sza. súlyarány (w/w) 26 % sza (w/w) alatt maradhat.
Az értékeket havi átlag alapján számítják, szállítmányonkénti BKSZT Kft. általi és a Megrendelő megbízottja általi mintavételezés figyelembevételével. A Felek a hónap során a nyomon követik a vizsgálati eredményeket, a rendkívüli üzemeltetési állapot életbe lépésének és azt követően a kötelezően végzett akkreditált mérések alapján a megszűnés feltételeinek biztosítása érdekében.  
A víztelenített iszap szárazanyag tartalmát, Megrendelő költségére a Megrendelő megbízottja az általa szúrópróbaszerűen kiválasztott mintára vonatkozóan, akkreditált laboratóriummal is megméreti. A Megrendelő megbízottja – a BKSZT Kft képviselőjének jelenlétében -, szállítmányonként legfeljebb egy darab, minimum heti kettő, napi maximum három mintát vesz. A mérési eredményeket a Megrendelő megbízottja maximum 12 órán belül a BKSZT Kft.-nek továbbítja.
A BKSZT Kft. által átadott víztelenített iszap tömegét a Telep területén üzemelő, OMH által hitelesített mérlegen mérik, és ezért mérlegelési díjat a BKSZT Kft. nem számolhat fel. 
A Megrendelő megbízottja szúrópróbaszerűen más OMH által hitelesített mérlegen is lemérheti a szállítmányt, és kétszeri ± 5%-os eltérést követően a BKSZT Kft. köteles a mérlegét saját költségén hitelesíttetni.
Minden mérésről „Mérlegelési Jegyzőkönyvet” állít ki a BKSZT Kft., amelyet a Megrendelő és Közszolgáltató megbízottja aláírásával és fuvarpecsétjével igazol. A mérleget a BKSZT Kft. dolgozója kezeli.
A BKSZT Kft. köteles mintát venni az elszállításra kerülő iszapból a szennyvizek és szennyvíziszapok mezőgazdasági felhasználásának és kezelésének szabályairól szóló, a 40/2008.(II.26) Korm. rendelettel módosított 50/2001. (IV. 3) sz. Kormány rendelet szerint. A minták vizsgálatára független akkreditált laboratóriumot kell alkalmaznia. A mintavételi, vizsgálati árakat a BKSZT Kft. induló szennyvíztisztítási díja tartalmazza, a költségeket a BKSZT Kft. tovább nem háríthatja.  A vizsgálati eredményeket külön felkérés nélkül átadja a Megrendelő megbízottja részére. Minőségi paraméter vonatkozásában (vizsgálandó komponensek, alkalmazandó határértékek az 50/2001. (IV. 3.) Korm. rendelet, a szárazanyag tartalom vonatkozásában Felek jelen együttműködési szabályzata az irányadó. 

Átlagmintavétel:
1. Az 5. § (1) bekezdése szerinti kérelem beszerzéséhez a reprezentatív vizsgálati eredmény érdekében szúrópróbaszerűen kiválasztott napon, a technológia ismerete alapján meghatározott különböző időpontokban egész napos mintavétel során kell 5 db részmintát venni, majd ezek homogenizálása után 2 db párhuzamos - egyenként 2 liter vagy 2 kg - mintát kell a laboratóriumi vizsgálatra képezni. Az ilyen módon végrehajtott mintavételt legalább három napon meg kell ismételni.
2. A 18. § (3) bekezdése szerinti ellenőrzéshez a mezőgazdasági felhasználásra előkészített szennyvízből, illetve szennyvíziszapból kell legalább 5 részmintából homogenizált reprezentatív átlagmintát képezni, majd ebből 2 db párhuzamos - egyenként 2 liter vagy 2 kg - mintát a laboratóriumi vizsgálatra előkészíteni.
I.3.	A víztelenítés megfelelő működése esetén a víztelenített szennyvíziszap átmeneti tárolására négy, egyenként 210 m3-es siló szolgál. Az iszapsilók a szennyvíztisztító telep iszapkezelési tömbjében, a víztelenítő gépház mellett helyezkednek el, megközelítésükhöz megfelelő telepi úthálózat van kialakítva.
A silókból az iszapot zárt csarnokban, gépi berendezésekkel adagolják a szállító járművekbe. 
A víztelenítés vagy valamely műtárgy nem megfelelő működése esetén a fentiektől eltérő átadási pont is előfordulhat. 
A szaghatások elkerülése érdekében az iszapsilók, az iszapkiadó és a járműmosó területe fedett. 
Az iszapszállító járművek csak tiszta állapotban közlekedhetnek közúton. A szállító járművek tisztántartásáról a Közszolgáltatónak kell gondoskodnia. 
A járművek mosása, azok feltöltését követően, a csarnokban a járműmosó fedett területén történik, a Telepi ipari vízhálózatból biztosított mosóvíz használatával, és a járművek mosásához szükséges eszközök rendelkezésre állása mellett. 
A BKSZT Kft. biztosítja a szállító járművek mosó berendezéssel való tisztításának műszaki feltételeit. A tisztítás a BKSZT Kft. működtetési joga körébe tartozó mosóberendezéssel, a kezelőszemélyzet jelenlétében történik. A mosóberendezés kezelése a Közszolgáltató által alkalmazott munkavállaló feladata.
I.4.	A Közszolgáltató az Üzemi Együttműködési Szabályzatban meghatározott módon átvett iszapot a vonatkozó jogszabályi rendelkezéseknek figyelembevételével elszállítja az iszapártalmatlanítást / hasznosítást megvalósító telephelyre, a lehető legkisebb környezeti terheléssel és legkisebb környezeti kockázat mellett. Különösen fontos, hogy az iszapszállítás, valamint az ártalmatlanítás/hasznosítás a hatályos jogszabályoknak és az engedélyező hatóság határozatában előírt rendelkezéseknek megfelelő módon és járművel történjen!
I.5.	A szállítási útvonal meghatározásakor törekedni kell, a lakott területek minél nagyobb mértékű elkerülésére.
I.6.	Közszolgáltató bármely olyan szállítási módot igénybe vehet, amely megfelelő szállítási és útvonal engedéllyel rendelkezik, továbbá - vegyes szállítás esetén (közúti+vasúti, vagy közúti+folyami) - az átrakóhely környezetvédelmi engedéllyel rendelkezik, valamint - vasúti vagy vízi szállítás esetében- vasúti vagy vízi szállító céggel létesített, az iszapszállításra vonatkozó, érvényes szerződéssel rendelkezik, és amely alkalmazásával a környezet-terhelés minimalizálható.
I.7.	Közszolgáltató gondoskodik az iszap ártalmatlanításáról, illetve hasznosításáról, az általa kidolgozott és a szerződés mellékletét képező, „A BKSZTT-n keletkező iszap-ártalmatlanítási, hasznosítási terv“-vel összhangban, az ott meghatározott módon és ütemezésben, figyelembe véve a C(2010)5663 sz. EU Bizottsági határozatban szereplő, a BKSZTT-én keletkező szennyvíziszapra vonatkozó előírásokat, valamint a hasznosítás preferálását a lerakóban történő elhelyezéssel szemben.
I.8.	Közszolgáltató a tevékenysége megkezdéséig köteles igazolni, hogy a közszolgáltatási szerződés időtartama alatt az általa igénybe vett ártalmatlanítási, hasznosítási telephelyek rendelkeznek környezetvédelmi engedéllyel és megfelelő kapacitással 80.000 tonna szennyvíziszap elhelyezésére és kezelésére.
I.9.	Közszolgáltató gondoskodik a tevékenységhez kapcsolódóan a jogszabályi előírások betartásáról, a tevékenységhez szükséges engedélyek és jogosítványok meglétéről és azok érvényességének fenntartásáról a szerződés ideje alatt, az alábbiakban megadott módon, 
· Közszolgáltatónak a tevékenysége megkezdéséig rendelkeznie kell a „BKSZTT-n keletkező iszap ártalmatlanítási/hasznosítási terv”-ben meghatározott iszapátvételi, szállítási és ártalmatlanítási/hasznosítási tevékenység megkezdéséhez és annak elvégzéséhez, legalább 80.000 t/év, normál üzemállapotban 26 – 28 % szárazanyag tartalmú szennyvíziszap átvételére, elszállítására, és ártalmatlanítására / hasznosítására vonatkozóan a szükséges engedélyekkel, szerződéssel. 
· A szennyvíziszap elszállítására és ártalmatlanítására/hasznosítására vonatkozó engedélyeknek a tevékenység megkezdésekor legalább 2013. március 31-ig érvényesnek kell lenniük. A tevékenységéhez szükséges engedélyeket a Közszolgáltatónak a tevékenysége alatt érvényben kell tartania. 
· Közúti szállítás esetében az útvonalengedélyét csatolni szükséges.
· Közszolgáltatónak nyilatkozatot kell becsatolni arról, hogy a tevékenységéhez szükséges engedélyeket a tevékenysége alatt érvényben tartja.
· A települési szennyvíz tisztításából származó iszapok Hulladék kódszáma 190805. Az engedélyeknek ezen hulladékkódszámra kell vonatkozniuk.
· Közszolgáltató mutassa be a BKSZTT-n keletkező iszap elhelyezési/hasznosítási tervét.
· Közszolgáltatónak vasúti vagy vízi szállítás esetében, vasúti vagy vízi szállító céggel létesített - az iszapszállításra vonatkozó - érvényes szerződéssel kell rendelkeznie. 
· Amennyiben az ártalmatlanítás/hasznosítás nem saját telephelyén végzi, úgy Közszolgáltatónak az összes vonatkozó szerződését és a telephely környezetvédelmi, hatósági engedélyét is be kell mutatnia.

I.10.	Közszolgáltató kötelezettséget vállal arra, hogy a szennyvíziszap elszállítás ütemezése, az átvétel üzemrendbe illesztése és a BKSZT Kft-vel történő együttműködés vonatkozásában jelen szerződés 7. számú melléklete szerint jár el. A BKSZT Kft., illetve az annak irányításáért felelős Csepel 2005 FH Konzorcium a jelen szerződésben megadott műszaki feltételeken felüli többlet műszaki feltételeket vagy elvárásokat nem támaszt a Közszolgáltatóval szemben.

I.11. A BKSZTT-n keletkező víztelenített szennyvíziszap minőségi és mennyiségi jellemzői (különösen a nehézfémtartalom és a szárazanyag tartalom) átvétel előtt mérésének módja és gyakorisága a Közszolgáltatási szerződés mellékletét képező „Üzemi Együttműködési Szabályzat”–ban kerül rögzítésre. Közszolgáltató köteles minden olyan információt megadni az üzemeltetőnek, mely kizárólag a Közszolgáltatónál áll rendelkezésre, és amely szükséges az üzemeltetéshez kapcsolódó jelentési kötelezettségek teljesítéséhez. (pl. szállító jegyek, átvételt igazoló dokumentumok stb.).

I.12.	Közszolgáltató köteles a tevékenységéhez kapcsolódó hatósági bejelentéseket, hatósági adatszolgáltatásokat elkészíteni és az Üzemi Együttműködési Szabályzatban rögzített módon átadni a BKSZT Kft. részére.



II. Budapesti Központi Szennyvíztisztító Telepen (BKSZTT) keletkező szennyvíziszap átvétele, elszállítása és ártalmatlanítása/hasznosítása megkezdése előtt benyújtandó dokumentumok:

[bookmark: _Toc289778749]
A BKSZTT-n keletkező iszap elhelyezési/hasznosítási terve

Közszolgáltató mutassa be, a szerződéskötés tervezett napja - 2013. március 31. időszakra, hogy milyen módon kívánja szállítani és ártalmatlanítani / hasznosítani a keletkezett szennyvíziszapot, melynek kötelező tartalma:

6.2.	Nyilatkozat a szükséges engedélyek érvényben tartásáról


1.	Iszapszállítási és ártalmatlanítási/hasznosítási terv elkészítése
(Szállító eszközök, igénybevett útvonalak és telephelyek, valamint az egyes alternatívák (elhelyezési mód, telephely) szállítási és elhelyezési költségének bemutatása)

· A BKSZTT-n keletkező iszap ártalmatlanítási/hasznosítási terve 2012.01.01 -2013.03.31. között (rövid távú)
A keletkezett szennyvíziszap ártalmatlanítási/hasznosítási módjainak bemutatása
· Az iszap szárazanyagtartalma függvényében a szállítási módok és engedélyek bemutatása 
· Az iszap szárazanyagtartalma függvényében a szállítási kapacitások 
· Ártalmatlanítási/hasznosítási alternatívák és engedélyek bemutatása
· Ártalmatlanítási/hasznosítási alternatívák kapacitása
· Ártalmatlanítási/hasznosítási alternatívák alkalmazási rendszere, az alkalmazások prioritása
· Ártalmatlanítási/hasznosítási alternatívák és engedélyek abban az esetben, ha az iszap szennyezőanyag koncentrációja bármely komponens tekintetében meghaladja a 40/2008.(II.26) Korm. rendelettel módosított 50/2001. (IV. 3.) Korm. rendelet 5. számú mellékletében előírtakat
· Az egyes ártalmatlanítási/hasznosítási alternatívák esetén használt szállítási útvonalak
· Intézkedési terv az engedélyek fenntartására

Az elkészítés határideje: 2011. november 30.

· A BKSZTT-n keletkező iszap ártalmatlanítási/hasznosítási terve 2013.03.31.-2019.07.31. között (hosszú távú), figyelembe véve a Budapesti szennyvíziszapok hosszú távú kezelése, ártalmatlanítása, hasznosítása című megvalósíthatósági tanulmányt
A keletkezett szennyvíziszap ártalmatlanítási/hasznosítási módjainak bemutatása
· Az iszap szárazanyagtartalma függvényében a szállítási módok és engedélyek bemutatása 
· Az iszap szárazanyagtartalma függvényében a szállítási kapacitások 
· Ártalmatlanítási/hasznosítási alternatívák és engedélyek bemutatása
· Ártalmatlanítási/hasznosítási alternatívák kapacitása
· Ártalmatlanítási/hasznosítási alternatívák alkalmazási rendszere, az alkalmazások prioritása
· Ártalmatlanítási/hasznosítási alternatívák és engedélyek abban az esetben, ha az iszap szennyezőanyag koncentrációja bármely komponens tekintetében meghaladja a 40/2008.(II.26) Korm. rendelettel módosított 50/2001. (IV. 3.) Korm. rendelet 5. számú mellékletében előírtakat
· Az egyes ártalmatlanítási/hasznosítási alternatívák esetén használt szállítási útvonalak
· Intézkedési terv az engedélyek fenntartására

· Az elkészítés határideje: 2013. február 27.

2. A szállítási módok és engedélyek bemutatása 

2.1	 Szállítási technológia:

2.1.1. A szállítás formája (konténer, tartálykocsi, egyéb.)
2.1.2.Szállítás módja. (Közúti, vasúti, vegyes, stb.)
2.1.3.Átrakások száma és technológiája a szállítás során (Indulási felrakás és végső lerakás kivételével.)
2.1.4. Átrakási helyek szükséges felszereltségének megléte, átrakási referenciák.
2.1.5. Technológiai eltérések a téli időszakban: szállítás-átrakás-lerakás fagypont alatt. Kockázat elemzés, kárelhárítási terv.
2.1.6. Szállítás rendkívüli időszakban (közúti torlódás, vagy közút lezárás, vasúti vágányzár, hóakadály, árvíz-belvíz hatásai, karambol, stb.) Kockázat elemzés, kárelhárítási terv



1. táblázat

*pl. közúti, vasúti, folyami


2.2. 	Szállítási engedélyek 
2. táblázat
	Engedély száma
	Engedélyes
	Engedély érvényessége 
	Szállítási kapacitás

	Szállítási kapacitás összesen
	






	Szállításra vonatkozó engedélyek másolata

3.	Ártalmatlanítási/hasznosítási alternatívák és engedélyek bemutatása

3.1	Ártalmatlanítási/hasznosítási módok

3. táblázat
	Ártalmatlanítási/hasznosítási alternatíva megnevezése
	Telephely címe
	A telephelyen a projekt céljára igénybevett kapacitás, megajánlott mennyiség
2012-ben 
t/év
	A telephelyen a projekt céljára igénybevett kapacitás, megajánlott mennyiség
2013-ben 
t/év
	A telephelyen a projekt céljára igénybevett kapacitás, megajánlott mennyiség
2014-ben 

	Ártalmatlanítási/hasznosítási kapacitás, megajánlott mennyiségek összesen
	
	
	





3.2.	Ártalmatlanítási/hasznosítási engedélyek
4. táblázat

	
Elhelyezési/
hasznosítási alternatíva megnevezése
	Telephelyre vonatkozó egységes környezethasználati engedély (IPPC)
	Hulladékkezelési tevékenységre vonatkozó
(EWC 19 08 05)

	
	Engedély száma
	Engedélyes 
	Engedély érvényes-sége
	A telephely maximális kapacitása
t/év
	Engedély száma
	Engedé-lyes 
	Engedély érvényes-sége
	A hulladékra vonatkozó, engedélyezett mennyiség
t/év

	
	
	
	
	
	
	
	
	

	
	
	
	
	
	
	
	
	



3.3	Ártalmatlanítási/hasznosítási engedélyek másolata

4.	Ártalmatlanítási alternatívák abban az esetben, ha az iszap szennyezőanyag koncentrációja, bármely komponens tekintetében meghaladja a 40/2008.(II.26) Korm. rendelettel módosított 50/2001. (IV. 3.) Korm. rendelet 5. számú mellékletében előírtakat (szöveges bemutatás)

5.	Szállítási útvonalak

A Szállítási útvonalakat évente, ártalmatlanítási/hasznosítási telephelyenként kell bemutatni az alábbi táblázat szerint.

Be kell mutatni, a BKSZTT kapujától kiindulva az ártalmatlanítási/hasznosítási telephelyig megtett útvonalat, az igénybevett útvonalak számozása szerinti bontásban.

5. táblázat 
	Település
	Honnan
	Hova
	Útvonal száma
	Útvonal hossza(1)
(km)

	Adott év
	
	
	
	

	Telephely(ek)                    
	
	
	
	

	Budapest
	BKSZTT kapu
	
	
	

	
	
	
	
	

	
	
	
	
	

	
	
	
	
	

	
	
	ártalmatlanítás/hasznosítás telephelyének címe
	
	

	Útvonal teljes hossza (km)
	

	Összegzés: Telephely(ek)                    

	Autóúton vagy egy számjegyű úton megtett út hossza az ártalmatlanítási/hasznosítási telephely eléréséig km-ben
	                       km

	Autóúton, autóúton vagy egy számjegyű úton megtett út hossza km-ben/ Útvonal teljes hossza *100 (%)
	…………       .%


 

6.	Intézkedési terv az engedélyek fenntartására

6.1.	A szükséges engedélyek érvényességének fenntartási módja
(szöveges bemutatás)
[bookmark: RANGE!A1:F23]6.2.	Nyilatkozat a szükséges engedélyek érvényben tartásáról


Közszolgáltatási Szerződés /7. sz. melléklet

ÜZEMI EGYÜTTMŰKÖDÉSI SZABÁLYZAT

Jelen Üzemi Együttműködési Szabályzat hatálya kiterjed az alábbi szervezetekre:

Budapest Főváros Főpolgármesteri Hivatal (Városüzemeltetési Főosztály) 

BKSZT Kft.

Iszapszállító és hasznosító Közszolgáltató: („Iszaphasznosító”)

Enviroduna Beruházás Előkészítő Kft. (mint az Önkormányzat megbízásából eljáró szervezet, továbbiakban: Eljáró)

Bevezetés
Az Önkormányzat és az iszap elszállítására és hasznosítására szerződött Közszolgáltató (a továbbiakban: „Iszaphasznosító”) vállalkozási szerződést kötöttek a BKSZTT üzemeltetése kezdetétől keletkező szennyvíziszap szakszerű átvételére, elszállítására és ártalmatlanítására/hasznosítására.
A BKSZT Kft. és az Iszaphasznosító fenti két, különálló szerződéssel meghatározott munkái egymással kapcsolódnak és a jelen Üzemi Együttműködési Szabályzat célja a BKSZT Kft. és az Iszaphasznosító között szükséges gyakorlati és műszaki együttműködés és koordináció meghatározása a BKSZTT üzemeltetése során keletkező szennyvíziszap szakszerű átvételével és elszállításával összefüggő tevékenységi határfelületet illetően.

Fenti előzmények alapján az iszap átvételére és elszállítására vonatkozóan az alábbi üzemi együttműködési rend az irányadó.

1. Víztelenített szennyvíziszap átadás-átvételi rendje

1.1 Általános előírások

Az Iszaphasznosító köteles a BKSZTT-n annak üzemeltetése során keletkező víztelenített szennyvíziszap átvételére, elszállítására és ártalmatlanítására/hasznosítására.

Az Iszaphasznosító az Önkormányzattal kötött szerződésének időtartama alatt átveszi az előírt minőségű és mennyiségű szennyvíziszapot a BKSZTT területén és az Önkormányzat közbeiktatásával az alábbiakban megadott üzemrendnek megfelelően.

Az Iszaphasznosító köteles az átvett víztelenített szennyvíziszapot a vonatkozó jogszabályi rendelkezések figyelembevételével elszállítani az iszapártalmatlanítást/hasznosítást megvalósító telephelyre a közbeszerzési eljárás alapján az Önkormányzattal kötött szerződésben foglaltak szerint.

Az Önkormányzat jogosult arra, hogy az iszapátvételi rend és az elszámolás ellenőrzése céljából kijelölt kapcsolattartót (az Önkormányzat megbízottja: Eljáró) nevezzen meg, amelyet a Felek tudomásul vesznek.
 
A Telepi iszapkezelést a BKSZTT üzemeltetése során a BKSZT Kft. végzi, és ilyen feladatai a szennyvíziszap víztelenítésével zárulnak. A BKSZT Kft. az iszap átadásában az Önkormányzattal (mint a feladatot szerződésbe adó megrendelő, a teljesítés igazolás ellenjegyzője az Eljárón keresztül és az Iszaphasznosító kifizetéséért felelős szervezet) koordinált módon jár el. A BKSZT Kft. és az Önkormányzat a víztelenített szennyvíziszap átvételével, elszállításával és további kezelésével kapcsolatos feladatokat, kötelezettségeket és felelősségeket a jelen szabályzat szerinti feltételekkel az Iszaphasznosítóra ruházzák át. 
A BKSZT Kft. és az Iszaphasznosító között, jelen együttműködés tárgyában, csak az Önkormányzaton és/vagy az Eljárón keresztül történhet bármilyen jellegű (műszaki, pénzügyi, illetve más illetőségű) kapcsolatfelvétel- vagy kapcsolattartás az ügy jellegének figyelembe vételével.

A BKSZT Kft. irodai elhelyezést biztosít az Önkormányzat részéről az iszapelszállítást ellenőrző személyzet részére.

Az Iszaphasznosító a szennyvíziszapot az Önkormányzat, illetve az Eljáró közreműködésével a BKSZT Kft-től „kerítésen” belül (a Telep üzemi terület), mennyiségi és minőségi ellenőrzés mellett veszi át.

Az Iszaphasznosító tudomásul veszi, a jelen együttműködés alapján történő iszapátvételre első ízben akkor kerülhet sor, amikor az Önkormányzat a BKSZTT-n keletkező víztelenített iszap szolgáltatási kötelezettség kezdő napjáról, a BKSZT Kft-vel együttműködésben írásban értesíti.

Az Iszaphasznosító tudomásul veszi, hogy a BKSZTT területére Iszaphasznosító iszapszállító járművei, illetve munkatársai a BKSZT Kft. által kiadott belépési engedéllyel léphetnek be. 

A beérkező iszapszállító járművek beléptetése és kiléptetése a telepi portaszolgálatánál történik. Az Iszaphasznosító tudomásul veszi és teljesíti a BKSZTT üzemi területén alkalmazott működési és vagyonvédelmi rendet, munkavédelmi, tűzvédelmi, közlekedési és egyéb biztonsági előírásokat. Elfogadja, hogy a járművek és a vezetői személyzet be- és kiléptetésnél azonosításra, a járművek – vagyonvédelmi okokból - átvizsgálásra kerülnek. A BKSZT Kft. – ha szükséges - az Iszaphasznosító dolgozóinak a szükséges képzéseket és oktatásokat megtartja (Telepi KRESZ, tűzvédelmi, munkavédelmi, stb. oktatás), és az Iszaphasznosító köteles arról gondoskodni, hogy az oktatásokon érintett munkavállalói részt vegyenek.

Figyelembe véve a beléptető rendszer ellenőrzéshez szükséges idejét (porta), a hídmérleg, a tehergépkocsik tisztításához szükséges időt (amennyiben indokolt a tisztítás), a tehergépkocsik betakarásához szükséges időt, Felek becslése szerint átlagban 1-1½ órában szükséges az Iszaphasznosító részéről az iszapszállító járművek jelenléte a Telepen.

Az Önkormányzat vagy a BKSZT Kft. az Iszaphasznosító által okozott károkért, rongálásért nem vonható felelősségre. Az Iszaphasznosító tevékenysége teljesítési körébe tartozó valamennyi biztosítás (munkáltatói, szakmai és környezetvédelmi felelősség- és gépjármű biztosítás) fenntartása, és költségeinek viselése az Iszaphasznosító kötelezettsége.

Az Iszaphasznosító az iszapszállító járművek és az elhelyezés/hasznosítás helyszínén alkalmazott berendezések karbantartásával, hibaelhárításával kapcsolatos költségeket nem háríthat át a BKSZT Kft.-re vagy az Önkormányzatra.

Az Iszaphasznosítót, az érdekkörében felmerülő okból meghiúsult iszapátvételért teljes felelősség terheli, és a BKSZT Kft. és az Önkormányzat jogosult minden ebből eredő igényt továbbhárítani az Iszaphasznosítóra.

A szerződés teljesítése során Felek tudomásul veszik az Eljáró ellenőrzési és tájékoztatáskérési jogának gyakorlását, kötelezettséget vállalnak az Önkormányzat által az ellenőrzésre kijelölt kapcsolattartó ellenőrzési és szerződés-felügyeleti tevékenységének elősegítésére, illetve a kijelölt kapcsolattartó jelen szerződés teljesítésével összefüggő, Felek felé tett intézkedéseinek végrehajtására.

1.2 Átadási pont

A víztelenített szennyvíziszap átmeneti tárolására a BKSZTT műleírásában foglaltak szerint négy, egyenként 210 m3-es siló szolgál a BKSZTT területén. Az iszapsilók a Telep iszapkezelési tömbjében, a víztelenítő gépház mellett helyezkednek el, megközelítésükhöz megfelelő telepi úthálózat van kialakítva. A silók helye a vonatkozó helyszínrajzon N1-el került megjelölésre. A silókból az iszapot zárt csarnokban, gépi berendezésekkel adagolják az Iszaphasznosító járművekbe.

Mindegyik siló 1 db leürítő csavarral van ellátva, amely 30 m3/h kapacitással tud dolgozni. Egy iszapszállító járműbe egyszerre 2 silóból lehet tölteni (természetesen akkor, ha mindkét silóban van iszap). 

Ez azt jelenti, hogy a feltöltéshez szükséges becsülhető nettó idő: 
	
	1 silóban iszap
	2 silóban iszap

	Üzemelő ürítő csavarok száma
	1
	2

	Töltési sebesség
	30 m3/h
	60 m3/h

	25 m3-s tehergépkocsi feltöltési ideje
	50 ’
	25’


 
1.3 Iszapszállító járművek tisztán tartása
Az iszapszállító járművek csak tiszta állapotban közlekedhetnek közúton. A szállító járművek tisztántartásáról az Iszaphasznosítónak kell gondoskodnia. A járművek mosása, azok feltöltését követően, a csarnokban a járműmosó fedett területén történik, a Telepi ipari vízhálózatból biztosított mosóvíz használatával, és a járművek mosásához szükséges eszközök rendelkezésre állása mellett. 

A BKSZT Kft. biztosítja a szállító járművek mosó berendezéssel való tisztításának műszaki feltételeit. A tisztítás a BKSZT Kft. működtetési joga körébe tartozó mosóberendezéssel, a kezelőszemélyzet jelenlétében történik. A mosóberendezés kezelése az Iszaphasznosító által alkalmazott munkavállaló feladata. 


2. Az elszállítandó szennyvíziszap paraméterei

2.1. Az iszap mennyiségi paraméterei

Az elszállítandó szennyvíziszapot a BKSZT Kft. folyamatosan biztosítja, harmadik féllel jelen szerződéses feltételek tartalmával megegyező szerződést nem köt.

A BKSZTT-n szennyvíztisztításból keletkező víztelenített iszap előírt mennyiségi paraméterei (a Technológia leírás – Tervezett terhelése alapján):

Az iszap átlagos szárazanyag-tartalma (polimer és vasklorid hozzáadásával): 	26% - 28%
Víztelenített iszap szárazanyag tömege:	 58,4 t sza/d
Víztelenített iszap tömege:			200 - 225 t/d
Víztelenített iszap térfogata:			213 m3/d 

A BKSZT Kft. minden szállítmányból mintát vesz, és szárazanyag tartalmat mér, saját költségén.  A BKSZT Kft. a mérési adatait az Eljárónak maximum 12 órán belül átadja, amit ő az Iszaphasznosító Közszolgáltatónak haladéktalanul továbbít. 

A víztelenített iszap havi átlagos szárazanyag tartalma (sza) 26 % és 28 % közötti érték lesz, a szállítmányokból – a BKSZT Kft. által és az Eljáró által - vett minták maximum 5 %-ánál, a sza. súlyarány (w/w) 25 % sza (w/w) alatt maradhat.
Az értékeket havi átlag alapján számítják, szállítmányonkénti BKSZTT általi és Eljárója általi mintavételezés figyelembevételével. A Felek a hónap során a nyomon követik a vizsgálati eredményeket, a rendkívüli üzemeltetési állapot életbe lépésének és  azt követően a kötelezően végzett akkreditált mérések alapján a megszűnés feltételeinek biztosítása érdekében.  

A víztelenített iszap szárazanyag tartalmát, az Önkormányzat költségére az Eljáró az általa szúrópróbaszerűen kiválasztott mintára vonatkozóan, akkreditált laboratóriummal is megméreti. Az Eljáró – a BKSZT Kft képviselőjének jelenlétében -, szállítmányonként legfeljebb egy darab, minimum heti kettő, napi maximum három mintát vesz. A mérési eredményeket az Eljáró maximum 12 órán belül a BKSZT Kft-nek továbbítja.

A BKSZT Kft. által átadott víztelenített iszapot a Telep területén üzemelő, OMH által hitelesített mérlegen mérik, és ezért mérlegelési díjat Szolgáltató nem számolhat fel. 

Az Eljáró szúrópróbaszerűen más OMH hitelesített mérlegen is lemérheti a szállítmányt, és kétszeri ± 5%-os eltérést követően a BKSZT Kft. köteles a mérlegét saját költségén az OMH által akkreditált céggel hitelesíttetni.

Minden mérésről „Mérlegelési Jegyzőkönyvet” állít ki a BKSZT Kft., amelyet az Önkormányzat/Eljáró és az Iszaphasznosító megbízottja aláírásával és fuvarpecsétjével igazol. A mérleget a BKSZT Kft. dolgozója kezeli.

2.2. Az iszap minőségi paraméterei
A BKSZT Kft. köteles mintát venni az elszállításra kerülő iszapból a szennyvizek és szennyvíziszapok mezőgazdasági felhasználásának és kezelésének szabályairól szóló  50/2001. (IV. 3) sz. Kormány rendelet szerint. A minták vizsgálatára független akkreditált laboratóriumot kell alkalmaznia. A mintavételi, vizsgálati árakat a BKSZT Kft. induló szennyvíztisztítási díja tartalmazza, a költségeket a BKSZT Kft. tovább nem háríthatja.  A vizsgálati eredményeket külön felkérés nélkül átadja az Eljáró részére. Minőségi paraméter vonatkozásában (vizsgálandó komponensek, alkalmazandó határértékek az 50/2001. (IV.3.) sz. Kormányrendelet, a szárazanyag tartalom vonatkozásában Felek jelen együttműködési szabályzata az irányadó. 

2.3. Minőség eltérése okozta állapot 

Az Iszaphasznosító akkor is köteles átvenni a BKSZT Kft-től a víztelenített szennyvíziszapot, amennyiben a vizsgálati eredmények a fenti jogszabályokban meghatározott határértékeket túllépik. 

2.4. Rendkívüli üzemeltetési állapot

A vett minták figyelembevételének szabályai: 
A BKSZT Kft. szállítmányonként egy mintát vesz, és ez alapján méri az elszállított iszap szárazanyag tartalmát. Amennyiben ugyanarra szállítmányra vonatkozóan, az Eljáró által vett, és akkreditált laboratóriumban mért minta szárazanyag tartalma eltér a BKSZT Kft. mérésétől, akkor az akkreditált mérés eredményét kell mérvadónak tekinteni. 

Rendkívüli üzemeltetési állapot meghatározása:
Rendkívüli üzemeltetési állapot lép életbe, ha:
A tárgyhónapban vett első mintától számítva, a 25% szárazanyag tartalmat el nem érő minták kumulált mintaszáma > egy átlagos havi mintavétel* 0,05.
Az üzemeltetés kezdetekor az egy havi átlag alatt az adott hónapra prognosztizált elszállítandó iszapmennyiségből számított szállítmány szám értendő.
 
A rendkívüli üzemeltetési állapot addig áll fenn, amíg az azt követően kötelezően végzett akkreditált mérések az ellenkezőjét nem bizonyítják. 

Ezen időszak alatt az Iszaphasznosító korlátozás nélkül köteles a víztelenített iszap átvételére. A szennyvíziszap elszállításának és ártalmatlanításának a rendkívüli üzemeltetési állapotból eredő többletköltségei a szennyvíztisztítási szolgáltatási díjba nem építhetők be, ezek a BKSZT Kft-t terhelik. 

Amennyiben a tárgyhónapon belül, a rendkívüli üzemeltetési állapot megszűnését követően előfordul 25% alatti szárazanyag tartalmú minta, annak elszállítási és ártalmatlanítási többletköltségeit, a rendkívüli üzemeltetési állapotból eredő többletköltségek között, a rendkívüli üzemeltetési állapot elszámolási szabályai szerint kell elszámolni.
  
A rendkívüli üzemeltetési állapotból eredő többletköltségekre vonatkozó elszámolást a tárgyhónapra szóló elszámoláskor kell alkalmazni.  

A többletköltségek mindenkori mértékét az alábbi képletek szerint kell megállapítani:

a.) Rendkívüli üzemeltetési állapot szerinti többletköltség elszámolás

TK=(Q-Q0)*D, ahol
TK = Többletköltség Ft-ban
Q= a rendkívüli üzemeltetési állapot alatti időszakban az Iszaphasznosító Közszolgáltató részére átadott, 25% alatti szárazanyag tartalmú víztelenített iszap mennyisége
Q0= a rendkívüli üzemeltetési állapot alatti időszakban az Iszaphasznosító Közszolgáltató részére átadott, 25% alatti szárazanyag tartalmú víztelenített iszap 25%-os szárazanyag tartalmú iszapra átszámított mennyisége. 

Az átszámítás módja:
Q0=Q*Szak/25%, ahol
Szak= a 25% alatti szárazanyag tartalmú iszapból vett minta átlagos szárazanyag tartalma (%-ban) 

D =  elszámolási időszakban érvényes nettó iszapszállítási/ártalmatlanítási egységár (Ft/tonna)[footnoteRef:1] [1:  Azonos az Ajánlati Fajlagos Díj nettó értékével.] 


b.) Ha a tárgyhónapban elszállított szennyvíziszap szárazanyag tartalom havi átlaga 26% alatt van, a többletköltség elszámolást a következő képlet szerint kell alkalmazni a tárgyhónapra szóló elszámoláskor:

TK = QH *{(1-Szak/26%)*D}, ahol

TK = Többletköltség Ft-ban

QH = elszámolás hónapjában elszállításra kerülő teljes iszapmennyiség

Szak = havi átlag szennyvíziszap szárazanyag tartalom (az adott időszakban %-ban kifejezve)

D = elszámolási időszakban érvényes nettó iszapszállítási/ártalmatlanítási egységár (Ft/tonna)3

Abban az esetben, ha a fenti b.) pont értelmében BKSZT Kft-re többletköltség hárul az a.) pont szerinti többletköltség érvényét veszti.

3. Engedélyek és jogosultságok

Az Iszaphasznosító köteles gondoskodni a tevékenységéhez kapcsolódóan a jogszabályi és hatósági előírások betartásáról, a tevékenységhez szükséges engedélyek és jogosult rendelkezésre állásáról, illetve hatályban tartásáról a Szerződés időtartama alatt.

4. Elszámolási kérdések  

4.1 Szállítólevelek és mérlegjegyek

A BKSZT Kft. képviselője, minden egyes szállítmányról szállítólevelet állít ki, amelynek két példányát átadja a szállító jármű vezetőjének, egy példányát, hetente összegezve átadja az Önkormányzatnak, illetve az Eljárónak. A kiszállítást igazoló szállítóleveleket a BKSZT Kft. kijelölt képviselője, illetve a szolgálatos műszakvezető bélyegzővel, és aláírásával igazol.

Minden egyes szállítmány esetében, a BKSZTT területén lévő OMH hitelesített mérlegen, nettó súly mérését követően, három példányban mérlegjegyet állít ki a BKSZT Kft., az egyiket a szállító jármű vezetőjének, másodikat hetente összegezve átad az Önkormányzatnak, illetve az Eljárónak. A nettó súlyt igazoló mérlegjegyet, a BKSZT Kft. kijelölt képviselője, illetve a szolgálatos műszakvezető bélyegzővel, és aláírásával igazol. A szállítólevélen, illetve a mérlegjegyen a pontos mennyiségnek, illetve a hulladék EWC kódjának szerepelnie kell. Ezek a dokumentumok, a hetenként végzett laboratóriumi vizsgálati jegyzőkönyvei, valamint a szennyvíziszap mennyiségi/minőségi paramétereinek vizsgálati jegyzőkönyvei képezik a havi összesítő elszámolás és számla elkészítésének alapját az Önkormányzat és az Iszaphasznosító között, amelyet az Iszaphasznosító készít el.

4.2 Teljesítésben együttműködő további szervezet(ek)

Az Önkormányzat tájékoztatja az Iszaphasznosítót, hogy a saját szerződéses feladat- és felelősségi körének érintetlenül hagyásával a telepi iszap átadás-átvétel feladatainak ellátása ellenőrzése céljából közreműködőként bevonja az Eljárót.

5. Vegyes rendelkezések

5.1 Az együttműködés időtartama

A jelen együttműködési rend a BKSZTT próbaüzemet követő időszakra (legfeljebb a BKSZT Kft. általi működtetés időtartamára) jött létre, és mindenben osztja az Önkormányzat és az Iszaphasznosító között létrejött vállalkozási szerződés jogi sorsát, ilyen módon annak megszűnésével (megszűntetésével) szintén érvényét veszti.
[bookmark: _Toc257219939]

AZ ISZAPHASZNOSÍTÁSI DÍJ TOVÁBBSZÁMLÁZÁSÁNAK ELŐÍRÁSAI

A Fővárosi Önkormányzat a Vgtv. 4.§ (2) bekezdésére alapozva a szennyvíziszap elhelyezésének megszervezéséről úgy gondoskodik, hogy a Kbt. betartásával maga választja ki szennyvíziszap elhelyezését biztosító szolgáltatót és köt saját nevében, de más (a BKSZTT mindenkori üzemeltetője) javára szolgáltatási szerződést. 
A víziközművek üzemeltetéséről szóló 21/2002. (IV. 25.) KöViM rendelet 2.§ fa) pontja szerint a szennyvíziszap kezelése és elhelyezése a szennyvízelvezető –tisztítómű üzemeltetése fogalmába tartozó tevékenység. A szennyvízelvezető –tisztító mű üzemeltetésébe beletartozik a szennyvíziszap kezelése/hasznosítása (elhelyezése) is. A BKSZTT üzemeltetéséért a BKSZT Kft, illetve a BKSZTT mindenkori üzemeltetője a felelős, aki az iszapkezelési és ártalmatlanítási/hasznosítási (elhelyezési) tevékenység megoldását az Önkormányzat közvetített szolgáltatásán keresztül biztosítja. A szennyvíztisztító telep mindenkori üzemeltetőjét - mindkét fél egyező akaratát tükröző - szerződésben kötelezi az általa biztosított szolgáltatás igénybevételére és a szolgáltatási díj megfizetésére. Az Iszaphasznosító és a BKSZTT üzemeltetője között Üzemi Együttműködési Szabályzat rendelkezik az átadás-átvétel feltételeiről.
A csatornahasználati díjban, a Fővárosi Önkormányzat, mint árhatóság mindenkor biztosítja a szennyvíziszap átvétel, elszállítás, valamint ártalmatlanítás/hasznosítás szolgáltatási díj megfizetésére a megfelelő pénzügyi fedezetet.
Az iszapártalmatlanítási/hasznosítási (elhelyezési) közszolgáltatási díj[footnoteRef:2] számlázásának és megfizetésének szabályai: [2:  Azonos a Fajlagos Díj nettó értékével.] 

 1.	Önkormányzat a közszolgáltatás megkezdését megelőző, ezt követően minden tárgyhónap harmadik munkanapjáig a becsült éves mennyiség (mely 2012-ben 65 000 t) 1/12 részének megfelelő mennyiségre Közszolgáltató előlegbekérője alapján előleget fizet. Az előlegbekérőnek a tárgyhót megelőző hónap harmadik munkanapjáig Önkormányzathoz be kell érkeznie. Közszolgáltató negyedévente elszámolást készít Önkormányzat számára a tényleges elszállításokról, és negyedévente végszámlát bocsát ki a tárgynegyedévet követő hónap harmadik munkanapjáig. Ha az elszámolás alapján az adott negyedévre további fizetési kötelezettsége van, Önkormányzat azt 30 napos banki átutalással egyenlít ki. Ha a fizetett előleg összege meghaladja a ténylegesen elszállított iszapmennyiség után fizetendő díjat úgy a többletet Közszolgáltató a következő előlegszámlában jóváírja.

a)	 a Közszolgáltatónak a 7. számú Melléklet 4.1. pontjaiban részletezett - BKSZT Kft. képviselője által aláírt és igazolt szállítólevelek és mérlegjegyek, valamint az Eljárótól kapott hetenkénti végzett laboratóriumi vizsgálatok jegyzőkönyvei és a szennyvíziszap minőségi/mennyiségi paramétereinek vizsgálati jegyzőkönyvei - alapbizonylatok alapján a tárgyhóról összesítő jelentést (teljesítési igazolást) kell készítenie és az Eljáró részére a tárgyhónapot követő hónap 3. munkanapig eljuttatni. Az Önkormányzat és az Eljáró 2 munkanapon belül köteles a teljesítés elfogadásáról írásban nyilatkozni (igazolást kiadni),
b.) 	a pénzügyi teljesítés határideje 15 nap.
2.	A Fővárosi Önkormányzat az iszaphasznosítási díjat az alábbi előírásoknak megfelelően továbbszámlázza, mint közvetített szolgáltatást változatlan formában a BKSZT Kft.-nek, illetve a BKSZTT mindenkori üzemeltetőjének:
a.) 	az Önkormányzat az Iszaphasznosító normál (26%-ot meghaladó, illetve arra átszámított) díját, valamint megbontva rendkívüli üzemeltetési állapot többletköltségét, mint megvásárolt teljesítményt, számlázza tovább azonos összegben, annak továbbértékesítése általa változatlan formában történik,
b.) 	az Önkormányzat számláin fel kell tüntetni, hogy „a számla közvetített szolgáltatást tartalmaz”,
c.) 	a közvetített szolgáltatás bejövő és kimenő számláján is szerepeltetni kell a kapcsolódó számla, valamint a megkötött szerződés hivatkozási számát,
d.)	a számlához mellékelni kell az Önkormányzat és az Eljáró által igazolt teljesítési igazolást (összesítő jelentést).
e.)	a tárgyhóról a tárgyhót követő hónap 10-ig kell a számlát az Önkormányzatnak kiállítania és a BKSZT Kft., illetve a BKSZTT mindenkori üzemeltetője felé benyújtani,
f.) 	a pénzügyi teljesítés határideje a számla kiállítása szerinti hó 18-a. 
Az Önkormányzat az Áfa törvény 15.§-a szerinti adóalany, mely következtében az iszaphasznosítási díj[footnoteRef:3], mint közvetített szolgáltatás a mindenkori hatályos ÁFA törvény előírásai szerint (ÁFA-val növelt értékben) kerülhet az Üzemeltető társaság felé továbbszámlázásra. [3:  Azonos a Fajlagos Díj nettó értékével.
] 

3.	A BKSZT Kft., illetve a BKSZTT mindenkori üzemeltetője az iszaphasznosítás díját a Szennyvíztisztítási Szolgáltatási díj részeként számlázza ki az FCSM Zrt. felé. 
a.) 	A BKSZT Kft. csak azt az iszaphasznosítási díjat számlázhatja ki, amely nem tartalmazhatja a rendkívüli üzemeltetési állapot többletköltségeit (7. sz. melléklet 2.4 pont a.) és b.) alpont).
b.)	a számla kiállításának időpontja a tárgyhónapot követő hó 12-e. 
c.)	a pénzügyi teljesítés határideje a tárgyhónap, számla kiállítási hónap 16-a.

[bookmark: _Toc257219946]A MONITORING GÉPJÁRMŰVEL ÉS KÖRNYEZETVÉDELMI MONITORING ESZKÖZÖKKEL KAPCSOLATOS RÉSZLETES ELŐÍRÁSOK ÉS ÜZEMELTETŐI KÖTELEZETTSÉGEK
1. A Monitoring Gépjármű használatával és üzemben tartásával kapcsolatos előírások
Közszolgáltató köteles a Monitoring Gépjármű használata és működtetése során minden jogszabályt, hatósági előírást, a közlekedési és egyéb szabályokat (KRESZ, telepi KRESZ, úthasználati, behajtási, környezetvédelmi és parkolási stb. előírások) betartani, amiért teljes felelősséggel tartozik.
Közszolgáltató köteles a Monitoring Gépjárművet és tartozékait, annak típusára vonatkozó használati-kezelési útmutató szerint kellő gondossággal használni, kezelni és megóvni. A Monitoring Gépjármű javításáról, szervizéről, tisztítatásáról, a jármű műszaki dokumentációjában előírt kötelező szervizéről, nagyjavíttatásáról, műszaki vizsgáztatásáról és minden hivatalos átvizsgálásáról – ha ilyen felmerül - Közszolgáltató köteles gondoskodni a saját költségén. 
Közszolgáltató felelős a Monitoring Gépjármű és az azon lévő monitoring eszközök rendeltetésszerű használatáért. Haladéktalanul köteles gondoskodni minden, azokkal kapcsolatos veszteség, kár, meghibásodás, üzemzavar elhárításáról, köteles biztosítani a folyamatos működtetést.
Közszolgáltató a jótállási (garanciális) időszakban intézkedik az Önkormányzat helyett és megbízásából a garanciális hibák elhárításáról a garancia terhére. A Monitoring Gépjárművön végzett műszaki beavatkozások bizonylatait a Közszolgáltató köteles dokumentálni.
Közszolgáltató köteles a téli-nyári gumicsere szolgáltatást és készletet, illetve a téli-nyári felkészítést elvégezni, amely kiterjed különösen a gumiabroncsok (téli, nyári) biztosítására, cseréjére, tárolására, gumiabroncsok javíttatásának teljes körű megszervezésére, lemezfelnik esetén a dísztárcsa pótlására, a futómű-beállításra. A Monitoring Gépjárművet a típusra előírt, illetve ajánlott, az évszaknak megfelelő gumiabronccsal köteles a Közszolgáltató üzemeltetni.
Közszolgáltató köteles a neki átadott okmányokat gondosan kezelni, rongálódástól megóvni. 
Közszolgáltató mindig és mindenhol megteszi az általánosan szokásos vagyonvédelmi intézkedéseket, különös tekintettel a gépjárművek zár, riasztó és mechanikus védelmi berendezéseinek aktiválására.
 Közszolgáltató köteles a birtokában és használatában álló Monitoring Gépjárművet a rendelkezésre álló összes eszközzel megvédeni a lopáskártól, jogellenes eltulajdonítástól. Közszolgáltató a Monitoring Gépjárművet használaton kívül minden esetben, köteles lezárni, riasztóberendezést bekapcsolni, a gépjárműben értéket csak saját felelősségre tárolhat. Az Monitoring Gépjárművel használati időszakban is lehetőleg őrzött vagy zárt helyen kell parkolni.
A Monitoring Gépjárművet csak a Közszolgáltató által arra feljogosított és megfelelő engedéllyel rendelkező személy(ek) vezetheti(k).
Az Önkormányzat írásbeli engedélye nélkül a Monitoring Gépjárművet tilos:
- A Közszolgáltatón kívül álló más személynek bérbe, illetve kölcsön adni vagy egyéb jogcímen használatba adni, továbbá jogosulatlan személynek a vezetést átengedni.
- a vonatkozó megállapodás tárgyától eltérő célra használni.
- Üzembiztos működést akadályozó műszaki állapotban használni (pl.: hűtőfolyadék befagyása, a kenőolajok elfolyása esetén).
- Tudatmódosító szerek (pl.: alkohol, gyógyszer, vagy kábítószeres befolyásoltság) hatása alatt vezetni, vagy ilyen befolyásolás alatt álló személynek a vezetést átengedni.
Közszolgáltató köteles az Monitoring Gépjárműre kötelező felelősségbiztosítást és vagyonbiztosítást (CASCO) kötni (kedvezményezett az Önkormányzat), és annak díját viselni. Közszolgáltató köteles a biztosítási önrész megfizetésére, ha biztosítási esemény, kár bekövetkezik, és önrész megfizetése válik szükségessé. A biztosítóval, a Monitoring Gépjármű eltulajdonítójával, illetve harmadik személy károkozóval szembeni fellépés, igényérvényesítés, pervitel – az Önkormányzat hozzájárulásával és meghatalmazásával - a Közszolgáltató kötelezettsége és költsége.
Az Önkormányzat semmilyen módon nem felelős a Monitoring Gépjárműben elhelyezett tárgyakért, értékekért, azok károsodásáért vagy eltűnéséért. A Közszolgáltató köteles személyi sérüléssel vagy anyagi kárral járó balesetnél a rendőrség intézkedését kérni, illetve a Monitoring Gépjármű esetleges feltörése, rongálása, ellopása, az abban található eszközök esetén a rendőrhatóságnál feljelentést tenni és az erről szóló okiratot (jegyzőkönyv, igazoló lap, stb.) az Önkormányzat felé dokumentálni.
A Monitoring Gépjárműre tájékoztató-, reklám-, illetve egyéb felirat, ábra csak az Önkormányzat egyetértésével kerülhet. A Monitoring Gépjárművön az üzemeltetés során - folyamatosan fel kell tüntetni, hogy a beszerzés az Európai Unió támogatásával történt, illetve teljesíteni kell az egyéb támogatási „arculati” előírásokat.
 A Monitoring Gépjármű és a monitoring eszközök vonatkozásában Közszolgáltató köteles lehetővé tenni, hogy az Önkormányzat minden KA és állami támogatással összefüggő ellenőrzési, elszámolási és egyéb kötelezettségnek határidőben eleget tegyen.
2. A környezetvédelmi monitoring eszközök használatának, működtetésének előírásai, a vizsgálatok teljesítésének, illetve a vizsgálati eredmények jelentésének rendje
A Monitoring Gépjárművön lévő környezetvédelmi monitoring eszközöket kizárólag az Közszolgáltató arra feljogosított és kiképzett szakszemélyzete használhatja, és bármely vizsgálatot csak ilyen személy hajthat végre.
A környezetvédelmi monitoring eszközökkel végrehajtott vizsgálat összes költsége (különösen az anyag- és egyéb dologi költségek, személyzeti költségek, laborköltség, jelentésadási kötelezettség teljesítésének költsége) a Közszolgáltatót terheli.
A Közszolgáltató köteles minden év december 31-i fordulónappal az átadott eszközök leltározását elvégezni.

